title: Anne Donovan

text: Donovan syntyi ja kasvoi New Jerseyssä. Hän kuului joukkueeseen, joka voitti naisten koripallon kultaa kesäolympialaisissa Los Angelesissa 1984 ja Soulissa 1988. Hänet valittiin Basketball Hall of Fameen vuonna 1995, Women’s Basketball Hall of Fameen vuonna 1999 ja FIBA Hall of Fameen vuonna 2015.


title: Anne Donovan

text: Päätettyään peliuransa vuonna 1989 Donovan siirtyi valmentajaksi. Hän valmensi muun muassa viittä eri WNBA-seuraa, Indiana Feveriä kaudella 2000, Charlotte Stingiä kausina 2001–2002, Seattle Stormia kausina 2003–2007, New York Libertyä kausina 2009–2010 ja Connecticut Sunia kausina 2013–2015. Storm voitti hänen valmennuksessaan WNBA:n mestaruuden kaudella 2004. Pekingissä 2008 Donovan toimi olympiakultaa voittaneen Yhdysvaltain naisten koripallomaajoukkueen päävalmentajana.


title: Anne Donovan

text: Donovan kuoli 56-vuotiaana sydämen petettyä.


title: Kirsti Gallen-Kallela

text: Aino Kirsti Gallen-Kallela (16. elokuuta 1896 Ruovesi – 29. joulukuuta 1980 Helsinki) oli sellotaiteilija ja kuvittaja. Hän oli Akseli Gallén-Kallelan ja Mary (o.s. Slöör) Gallen-Kallelan tytär. Hänellä oli veli Jorma Gallen-Kallela sekä sisko Marjatta, joka kuoli jo ennen Kirstin syntymää.


title: Kirsti Gallen-Kallela

text: Hänen puolisonsa oli musiikkitieteen professori A. O. Väisänen. Perheeseen syntyi yksi lapsi, tytär Kaari.


title: Kirsti Gallen-Kallela

text: Kirsti Gallen-Kallela oli tärkeä isänsä elämäntyön vaalija. Hän myötävaikutti voimakkaasti Akseli Gallen-Kallelan Museosäätiön ja Gallen-Kallelan Museon syntymiseen. Kaksiosainen muistelmateos "Isäni Akseli Gallen-Kallela" (1964-1965) pohjautuu perheen ja suvun kirjeenvaihtoon ja kertoo Akselin ja hänen perheensä vaiheikkaasta elämästä. Kirsti Gallen-Kallela lahjoitti merkittäviä aineistoja Gallen-Kallelan Museolle, Helsingin kaupunginmuseolle ja Kansallisarkistolle. Kirsti Gallén-Kallela sai Pro Finlandia -mitalin 1965.


title: Kirsti Gallen-Kallela

text: Kirsti syntyi Ruovedella isänsä suunnittelemassa ateljeekodissa Kalelassa, jossa vietti lapsuutensa ensimmäiset vuodet. Hänen lapsuuttaan leimasivat lukuisat matkat vanhempien kanssa, kuten oleskelu Budapestissa ja Pariisissa 1908-1909. Keväällä 1909, Kirstin ollessaan 12-vuotias perhe muutti Brittiläiseen Itä-Afrikkaan, nykyisen Kenian alueelle, jossa asuttiin lähes kaksi vuotta, loppuvuoteen 1910 asti. Suomeen palattuaan Akseli Gallen-Kallela rakennutti toisen ateljeensa Tarvaspään Laajalahden rannalle (nykyisin Espoota).


title: Kirsti Gallen-Kallela

text: Kirsti aloitti sellonsoiton opinnot 15-vuotiaana vuoden 1912 alussa Helsingin Musiikkiopistossa. Vuoden päästä hän soitti jo Musiikkiopiston oppilasorkesterissa. Hän toimi Tampereen musiikkiopiston sellistinä ja opettajana 1918. Lisäksi Kirsti soitti erilaisissa kokoonpanoissa ja antoi omia konsertteja, joissa äiti Mary säesti. Sellonsoitto jatkui uudelleen 1940-luvulla, jolloin Kirsti soitti mm. Helsingin naisorkesterissa ja esiintyi ahkerasti solistina erilaisissa tilaisuuksissa.


title: Kirsti Gallen-Kallela

text: Elokuussa 1924 Kirsti ja Mary Gallen-Kallela matkustivat valtamerilaiva Niagaralla Yhdysvaltoihin, jonne Akseli Gallen-Kallela oli lähtenyt jo aiemmin. He asuivat Chicagossa ja New Mexicossa noin kaksi vuotta toukokuuhun 1926 asti.


title: Kirsti Gallen-Kallela

text: Yhdysvalloissa oleskelun aikana Kirsti ja hänen äitinsä Mary tekivät konserttikiertueen Pohjois-Michiganiin ja Minnesotan suomalaisseuduille. Kirsti soitti selloa Maryn säestäessä häntä pianolla.


title: Kirsti Gallen-Kallela

text: Suomeen palattuaan hän soitti Helsingin Orkesteriyhdistyksessä ja Kansallisteatterissa.


title: Kirsti Gallen-Kallela

text: Sellonsoitto jatkui aktiivisesti uudelleen 1940-luvulta, jolloin Kirsti soitti mm. Helsingin naisorkesterissa ja esiintyi ahkerasti solistina sekä erilaisten kokoonpanojen kanssa.


title: Kirsti Gallen-Kallela

text: Opiskeli taidetta isänsä johdolla Kalelassa 1910-luvun lopussa.


title: Kirsti Gallen-Kallela

text: Sai tehtäväksi Kantelettaren lastenrunojen kuvituksen, joka valmistui 1921 kustantajana WSOY. Mannerheimin lastensuojeluliitto teki teoksesta uusintapainoksen 1979.


title: Kirsti Gallen-Kallela

text: Opiskeli kuvataidetta Sartorin taideakatemiassa, Firenzessä 1921. Unkarin matkalla 1923 hän opetteli keskiaikaista kultaustekniikkaa. 1928 opiskeli Ateneumin taideteollisuuskoulussa keramiikkaa ja kuvanveistoa.


title: Kirsti Gallen-Kallela

text: Isän Akseli Gallen-Kallelan kuoltua Kirsti ryhtyi suunnittelemaan ja toteuttamaan mattoja kotonaan Tarvaspään ateljeerakennuksessa ystävänsä Lahja Pelttarin kanssa. Matot olivat näytteillä 1932 Strindbergin taidesalongissa yhteisnäyttelyssä Ville Vallgrenin kanssa, ja Kirsti sai paljon ihailua ja kiitosta osakseen. Kutomon toiminta ei kuitenkaan ollut kannattavaa ja jäi lyhytaikaiseksi.


title: Kirsti Gallen-Kallela

text: Kirstin maalauksia, grafiikkaa ja taidekäsityötä esiteltiin näyttelyssä Tarvaspäässä, Gallen-Kallelan Museossa 1976 sekä sen jälkeen Tampereella, Lappeenrannassa ja Ruovedellä.Yksi Akseli Gallen-Kallelan Museosäätiön perustajajäsenistä ja merkittävä lahjoittaja.


title: Marraskuu (albumi)

text: 20 suosikkia – Marraskuu on suomalaisen Miljoonasade-yhtyeen toinen kokoelma-albumi vuodelta 1995. Levy on osa "20 suosikkia" -kokoelmalevysarjaa.


title: Marraskuu (albumi)

text: Kaikki kappaleet sanoittanut Heikki Salo.


Jalkapallon maailmanmestaruuskilpailut 2014 pelattiin Brasiliassa. Ne olivat järjestyksessään 20. maailmanmestaruuskilpailut. Brasiliasta tuli näin viides maa, joka järjesti maailmanmestaruuskilpailut toisen kerran. Ensimmäisen kerran maa järjesti kilpailun vuonna 1950.


title: Jalkapallon maailmanmestaruuskilpailut 2014

text: Kisaisännyys ratkesi 30. lokakuuta 2007 Sveitsissä, jonne myös Brasilian presidentti Luiz Inácio Lula da Silva oli saapunut vastaanottamaan tiedon. Brasilia oli kisojen ainoa hakijamaa.


text: Maailmanmestaruuskilpailuihin valmistautuminen maksoi Brasilian jalkapalloliiton mukaan noin 800 miljoonaa euroa, jotka käytettiin vanhojen stadionien kunnostukseen ja uusien rakentamiseen. Kisakaupunkeina toimivat Belo Horizonte, Brasília, Cuiabá, Curitiba, Fortaleza, Manaus, Natal, Porto Alegre, Recife, Rio de Janeiro, Salvador ja São Paulo.


text: Kisojen karsintalohkojen arvontatilaisuus järjestettiin Rio de Janeirossa 30. heinäkuuta 2011.


text: Turnauksen loppuottelu pelattiin Maracanãlla, Rio de Janeirossa 13. heinäkuuta.


text: Jo aikaisemmin oli päätetty, että vuoden 2014 jalkapallon MM-kilpailut pelataan Etelä-Amerikassa. Alun perin turnauksen isännyydestä olivat kiinnostuneet Argentiina, Brasilia ja Kolumbia. Argentiina ei koskaan jättänyt virallista hakemusta, ja Kolumbia veti hakemuksensa huhtikuussa 2007. Brasilian kisaisännyys varmistui 30. lokakuuta 2007. Viimeksi Brasilia isännöi vuoden 1950 jalkapallon MM-kilpailuja.


text: Brasiliassa järjestettiin 15.–30. kesäkuuta 2013 maailmanmestaruuskilpailujen esiturnaus eli Maanosaliittojen cup 2013. Turnaukseen osallistuivat kaikkien maanosaliittojen mestarit, isäntämaa Brasilia sekä maailmanmestari Espanja. Koska Espanja oli myös hallitseva euroopanmestari, osallistui myös EM-kilpailuissa 2012 toiseksi sijoittunut Italia turnaukseen. Eteläamerikkalaiset ja eurooppalaiset joukkueet hallitsivat alkulohkoja, sillä Brasilia voitti lohkon A Italian ollessa toinen. B-lohkon voitti Espanja ennen Uruguayta. Loppuottelussa hallitseva mestari Brasilia löi Espanjan 3–0. Pronssiottelussa Italia voitti Uruguayn rangaistuspotkukilpailun jälkeen. Turnauksen parhaaksi pelaajaksi valittiin brasilialainen Neymar.


text: Yhteensä 203 jalkapallomaajoukkuetta karsi Brasilian MM-kilpailuihin. Paikkoja oli yhteensä 32, mutta isäntämaa Brasilia pääsi suoraan kilpailuihin, joten paikkoja oli jaossa 31. Ensimmäiset karsintaottelut pelattiin kesäkuussa 2011, ja marraskuussa 2013 olivat selvillä kaikki lopputurnaukseen osallistuvat joukkueet. Euroopan jalkapalloliiton joukkueille oli 13 paikkaa ja Afrikan viisi. Etelä-Amerikan liiton karsintojen neljä parasta pääsi suoraan turnaukseen, kun taas viides pelasi kaksiosaisen karsintaottelun Aasian liiton karsintojen viidettä vastaan. Myös Aasian liitosta pääsi neljä parasta joukkuetta suoraan lopputurnaukseen. Pohjois- ja Väli-Amerikan liitosta pääsi suoraan kolme joukkuetta lopputurnaukseen, ja näiden karsintojen neljäs pelasi karsintaottelun Oseanian liiton karsintojen voittajaa vastaan. Oseanian liitolla ei ollut yhtään suoraa lopputurnauspaikkaa.


text: Oseanian liitosta ei selvinnyt yhtään joukkuetta lopputurnaukseen, koska Meksiko voitti jatkokarsinnoissa Uuden-Seelannin. Aasian liitosta kisoihin selvisi neljä joukkuetta, kun Uruguay voitti jatkokarsinnassa Jordanian. Kisoihin selvisi vain yksi ensikertalainen: Bosnia ja Hertsegovina.


text: Joukkueet jaettiin neljään koriin: ensimmäiseen koriin sijoitettiin isäntämaa Brasilia sekä seitsemän joukkuetta, joilla oli suurin FIFA-ranking lokakuussa 2013. Toiseen koriin sijoitettiin afrikkalaiset ja loput eteläamerikkalaiset joukkueet. Kolmanteen koriin sijoitettiin aasialaiset sekä pohjois- ja väliamerikkalaiset joukkueet. Neljänteen koriin sijoitettiin loput eurooppalaiset joukkueet. Jotta koreissa olisi sama määrä joukkueita, arvottiin korista neljä yksi joukkue koriin kaksi. Brasilia sijoitettiin suoraan lohkoon A. Jokaisesta muusta korista arvottiin yksi joukkue jokaiseen lohkoon. Tällöin yhdessä lohkossa ei voinut olla kahta joukkuetta samasta maanosaliitosta (pois lukien Eurooppa, josta voi olla kaksi joukkuetta samassa lohkossa)


text: Lohkoarvonta suoritettiin Costa do Sauipessa Bahian osavaltiossa 6. joulukuuta kello 13:00 paikallista aikaa (kello 18:00 Suomen aikaa). Arvonnan suoritti uransa lopettaneita jalkapalloilijoita. Tilaisuuden alussa pidettiin hiljainen hetki edellisenä päivänä kuolleen Nelson Mandelan muistolle.


text:
FIFA julkaisi maaliskuussa 2013 listan, jossa oli 52 erotuomariehdokasta lopputurnaukseen. Erotuomareita on kaikista kuudesta maanosaliitosta. Lopullinen 25 erotuomarin sekä heidän avustavien erotuomariensa lista julkaistiin tammikuussa 2014.
Kisoissa nähtiin monia huomiota herättäneitä tuomarivirheitä:


text: MM-kilpailuissa 2014 esiteltiin kaksi uudistusta, joka helpottavat tuomarityöskentelyä. Heinäkuussa 2012 jalkapallon säännöistä päättävä elin IFAB hyväksyi maaliviivateknologian eli maalikameroiden käytön jalkapallossa. Saksalainen GoalControl toimii 14 kameran systeemillä (seitsemän kameraa kumpaakin maalia kohden), ja kun pallo ylittää maaliviivan, ilmoittaa se tuomarille siitä. Toinen uudistus oli vapaapotkusuihkeen, haihtuvan spraymaalin käyttö merkitsemään muurin ja pallon paikka vapaapotkuissa. Spraymaali haihtuu noin minuutin ruiskuttamisen jälkeen. Kumpaakin uudistusta kokeiltiin ennen MM-kilpailujen lopputurnausta muissa FIFA:n turnauksissa.


text: Jos ilman lämpötila ylitti 32 astetta Wet Bulb Globe Temperature -indeksillä mitattuna, ottelujen aikana pidettiin juomatauot kummankin puoliajan 30. minuutin tienoilla. FIFA joutui ottamaan juomatauot käyttöön brasilialaisen oikeusistuimen vaatimuksesta.


text: Turnauksessa mukana olevat joukkueet nimeävät 23 pelaajaa kokoonpanoonsa, joista kolmen on oltava maalivahteja. Joukkueiden lopullisen kokoonpanon pitää olla vahvistettuna viimeistään 10 päivää ennen turnauksen alkamista. Loukkaantumisten sattuessa joukkueilla on aikaa korvata loukkaantunut pelaaja 24 tuntia ennen ensimmäisen pelinsä alkua asti.MM-kilpailujen virallinen maskotti on brasilialaista vyötiäislajia ("Tolypeutes tricinctus") esittävä Fuleco. Fulecon nimi tulee sanojen "futebol" ja "ecologia" yhdistelmästä.


text: Vuoden 2014 kisojen virallinen pelipallo on Brazuca. Sana Brazuca on puhekieltä ja tarkoittaa brasilialaista elämäntapaa ja -iloa. Pallon runsas värimaailma ja varsinkin raidat on lainattu suosituista brasilialaisista onnenrannekkeista.


text: Kisojen virallinen tunnuskappale on Pitbullin, Jennifer Lopezin ja brasilialaisen laulajan Claudia Leitten kappale "We Are One (Ole Ola)", joka julkaistiin 8. huhtikuuta 2014. Kisojen virallisella albumilla, nimeltään "2014 World Cup", monet kuuluisat laulajat esittävät oman Brasilian 2014 kisoihin liittyvän kappaleensa. Muita levyllä esiintyviä artisteja ovat muun muassa Ricky Martin, jonka kappale "Vida" julkaistiin levyn toisena singlenä 22. huhtikuuta 2014, Adelén kappaleellaan "Olé", joka julkaistiin neljäntenä singlenä 12. toukokuuta 2014 ja Shakira muokatulla versiolla kappaleestaan "Dare (La La La)", joka kantaa nimeä "La La La (Brasil 2014)" ja saavutti suuren suosion heti julkaisustaan, 27. toukokuuta lähtien.


text: "Kellonajat Brasilian normaaliaikaa (UTC–3)."


text:
Alkulohkoissa sijoitukset määräytyvät seuraavanlaisessa järjestyksessä:
Jos kaksi tai useampi joukkuetta on kolmen ensimmäisen säännön perusteella tasoissa, käytetään sijoitusten ratkaisuun seuraavia sääntöjä:


text: Pudotuspelit pelataan aina ratkaisuun saakka. Ottelun ollessa tasan varsinaisen peliajan (mahdollisine lisäaikoineen) päättyessä, pelataan 2 × 15 minuutin jatkoaika, joka pelataan kokonaan riippumatta syntyykö maaleja vai ei. Kultainen maali -sääntö ei ole käytössä. Mikäli peli on tasan jatkoajan jälkeen, suoritetaan jatkoonpääsystä, tai mitaliotteluissa lopullisesta sijoituksesta rangaistuspotkukilpailu.


text: Kuusi maalia:


text: Viisi maalia:


text: Neljä maalia:


text:
Kolme maalia:
Kaksi maalia:
Yksi maali:
Oma maali:


text: Suomessa televisioinnista vastaa Yleisradio. Kisoista kuvataan kolme ottelua 4K-resoluutiolla. Ylen Areena-palvelussa voi suoran lähetyksen lisäksi peliä seurata myös lintuperspektiivikamerasta ja kahta pelaajaa seuraavista kameroista.


text: Lopputurnauksen sponsorit on jaettu kolmeen osaan: FIFA:n yhteistyökumppaneihin, maailmanmestaruuskilpailujen sponsoreihin ja paikallisiin sponsoreihin. FIFA:n yhteistyökumppaneita ovat Adidas, Coca-Cola, Hyundai Motor Company, Emirates, Sony ja Visa. Maailmanmestaruuskilpailujen sponsoreita ovat Budweiser, Castrol, Continental, Johnson & Johnson, McDonald's, Oi, Moy Park ja Yingli Solar. Paikallisia sponsoreita ovat Apex-Brasil, Garoto, Centauro, Itaú Unibanco, Liberty Seguros ja Wiseup.


title: Hardy Krüger

text: Franz Eberhard August ”Hardy” Krüger (s. 12. huhtikuuta 1928) on saksalainen näyttelijä, joka on tullut tunnetuksi sekä saksalaisista että yhdysvaltalaisista elokuvista. Myös hänen tyttärensä Christiane Krüger on tunnettu näyttelijä.


title: Tulkoon rakkaus

text: 20 suosikkia – Tulkoon rakkaus on suomalaisen Miljoonasade-yhtyeen kokoelma-albumi vuodelta 1997. Levy on Miljoonasateelta toinen ja viimeinen osa "20 suosikkia" -kokoelmalevysarjassa.


title: Tulkoon rakkaus

text: Kaikki kappaleet sanoittanut Heikki Salo ja sovittanut Miljoonasade, ellei toisin mainittu.


title: Stig-Göran Myntti

text: Stig-Göran Myntti (s. 6. elokuuta 1925 Maalahti) on suomalainen entinen jalka- ja jääpalloilija.


title: Stig-Göran Myntti

text: Myntti edusti lähes koko uransa Vasa IFK:ta, lukuun ottamatta kautta 1957, jonka hän pelasi RU-38:n riveissä. Suomen mestaruuden Myntti voitti VIFK:ssa vuosina 1944, 1946 ja 1953. Suomen jalkapallomaajoukkueessä hän pelasi 61 A-maaottelua ja teki viisi maalia. Myntti oli mukana Suomen joukkueessa myös Helsingin 1952 olympialaisissa. Hänet valittiin Suomalaisen jalkapalloilun Hall of Fameen vuonna 1993.


title: Stig-Göran Myntti

text: Jääpalloilijana Myntti saavutti MM-kilpailuissa 1957 hopeaa. Hän pelasi 12 A-maaottelua ja teki niissä neljä maalia.


title: Stig-Göran Myntti

text: Myös Stig-Göran Myntin poika Kenth Myntti ja pojanpoika Henri Myntti ovat pelanneet jalkapalloa pääsarjatasolla.


title: Gene Wilder

text: Gene Wilder (11. kesäkuuta 1933 Milwaukee, Wisconsin – 29. elokuuta 2016 Stamford, Connecticut) oli yhdysvaltalainen näyttelijä, joka tunnettiin hauskuuttavien velmujen rooleistaan. Wilder voitti Emmy-palkinnon vuonna 2003, ja hän oli ehdolla muun muassa kahden Oscarin saajaksi.


title: Gene Wilder

text: Tunnetuimpia elokuvia, joissa Wilder esiintyi, ovat "Bonnie ja Clyde" (1967), "Jali ja suklaatehdas" (1971), "Mitä kaikkea oletkaan aina halunnut tietää seksistä, mutta et ole rohjennut kysyä" (1972), "Frankenstein Junior" (1974), "Sherlock Holmesin välkky veli" (1975), "Mänteillä menee lujaa" (1980) ja "Syyttömät silminnäkijät" (1989).


title: Gene Wilder

text: Wilder syntyi venäjänjuutalaisille vanhemmille. Hän oli vuosina 1984–1989 naimisissa näyttelijä Gilda Radnerin kanssa, kunnes tämä kuoli munasarjasyöpään. Wilder meni vuonna 1991 naimisiin pitkäaikaisimman puolisonsa Karen Boyerin kanssa. Wilder joutui vuonna 1999 hoidettavaksi Non-Hodgkinin lymfooman takia.


title: Gene Wilder

text: Vuonna 2005 julkaistiin Wilderin muistelmateos "Kiss Me Like a Stranger". Hänen ensimmäinen romaaninsa "My French Whore" ilmestyi vuonna 2007.


title: Gene Wilder

text: Wilder kuoli 83-vuotiaana Alzheimerin taudin aiheuttamiin komplikaatioihin.


title: The Director’s Cut

text: The Director’s cut on superyhtye Fantômasin toinen studioalbumi. Levyn kaikki raidat ovat cover-versioita kuuluisista elokuvamusiikeista.


title: Made in Taiwas

text: Made in Taiwas on suomalaisen Miljoonasade-yhtyeen kokoelma-albumi. Se julkaistiin 9. marraskuuta 1998. Kokoelmasta julkaistiin samaan aikaan sekä kahden CD:n versio että neljän CD:n boxi.


title: Made in Taiwas

text: Live:


title: Made in Taiwas

text: Sisältää 38 kappaletta boxilta.


title: Made in Taiwas

text: Sanoitukset: Heikki Salo, paitsi CD3/"Vieraalla maalla" trad.


title: Made in Taiwas

text: 15.-18. Mörssäri, Jyväskylä 29.5.1996


title: Maan mitta

text: Maan mitta on JP Siilin ohjaama ja Iiro Küttnerin käsikirjoittama kolmiosainen televisiominisarja vuodelta 2007.


title: Within

text: Within on tanskalaisen Wuthering Heights -metalliyhtyeen debyyttialbumi vuodelta 1999.


title: Gilda Radner

text: Gilda Susan Radner (28. kesäkuuta 1946 – 20. toukokuuta 1989) oli yhdysvaltalainen näyttelijä, joka tuli tunnetuksi varsinkin esiintymisistään "Saturday Night Livessä". Hän sai vuonna 1978 Emmy-palkinnon. Hän oli naimisissa Gene Wilderin kanssa vuodesta 1984, kunnes kuoli munasarjasyöpään Los Angelesissa vain 42-vuotiaana.


title: Gilda Radner

text: Juutalaiseen perheeseen Detroitissa syntyneellä Radnerilla oli bulimia. Hänellä on tähti Hollywood Walk of Famella.


title: Aino-Maija Tikkanen

text: Aino-Maija Tikkanen (oik. Kinnunen; (2. marraskuuta 1927 Turku – 3. maaliskuuta 2014 Helsinki) oli suomalainen näyttelijä ja lausuntataiteilija.


title: Aino-Maija Tikkanen

text:
Tikkanen syntyi Turussa ja muutti Helsinkiin kouluiässä. Hänen isänsä oli "Uusi Aura" -lehden päätoimittaja Eino Tikkanen. Tikkasen teatteriura alkoi Intimiteatterissa, jossa hän oli 1952–1956. Sieltä hän siirtyi Tampereen Työväen Teatteriin vuosiksi 1956–1961 ja toimi sen jälkeen Suomen teatterikoulun puheilmaisun opettajana
1962–1971. Tikkasen elokuvaura alkoi 1950-luvulla elokuvissa "Olemme kaikki syyllisiä" ja "Morsiusseppele". Hän piti kuitenkin enemmän teatterista, ja vuosien varrella hän lopetti elokuvien teon lähes kokonaan.


title: Aino-Maija Tikkanen

text: Tikkaselle myönnettiin Pro Finlandia -mitali vuonna 1983. Hän oli taiteilijaprofessori vuosina 1985–1990.


title: Aino-Maija Tikkanen

text: Tikkanen oli naimisissa estetiikan professorin Aarne Kinnusen kanssa, ja heillä oli kolme lasta. "Helsingin Sanomien" päätoimittaja Heikki Tikkanen oli Aino-Maija Tikkasen veli.


title: Pintandwefall

text: Pintandwefall on helsinkiläis-vantaalainen vuonna 2006 perustettu neljän nuoren naisen garagerock-yhtye, joka voitti Ääni ja vimma -yhtyekilpailun keväällä 2007. Yhtyeen esikoisalbumi "Wow! What Was That, Baby?" julkaistiin lokakuussa 2007. Yhtyeen tyyliin kuuluvat Spice Girls -tyyliset taiteilijanimet sekä esiintymisasuina käytettävät zorro-naamiot.Jäsenet vaihtelevat paljon soittimia keskenään.


title: Pintandwefall

text: Taiteilijanimeä Dumb Pint käyttävä Ninni Luhtasaari perusti yhtyeen keväällä 2006. Hän halusi perustaa tyttöbändin esiintymään koulunsa Vaskivuoren lukion bändimaratoniin, ja värväsi ystävänsä Iiti Yli-Harjan (Tough Pint), Ringa Mannerin (Cute Pint) sekä Sanna Komin (Crazy Pint) mukaan yhtyeeseen. Sääntönä oli, että kaikki tarttuivat soittimeen, jota eivät olleet aiemmin soittaneet. Pintandwefall esitti keikalla vain kaksi kappaletta, ja tarkoitus oli sen jälkeen hajota musiikillisiin erimielisyyksiin. Yhtye valittiin kuitenkin esiintymään myös saman koulun kesäfestivaalille, joten sen piti tehdä lisää kappaleita ja alkaa treenata tosissaan. Vielä vuoden 2006 aikana bändi ehti myös julkaista ensimmäiset demonsa "Uuh Aah, Baby" sekä "Milkbar, baby?".


title: Pintandwefall

text: Vuonna 2007 Pintandwefall osallistui Ääni ja vimma -kilpailuun ja voitti sen, vaikka olikin soittanut ensimmäisen keikkansa vasta reilua vuotta aiemmin. Kesällä 2007 tamperelainen aloitteleva levy-yhtiö GAEA Records otti Pintandwefallin talliinsa, ja ensimmäinen pitkäsoitto "Wow! What Was That, Baby?" äänitettiin elokuussa. Levyn äänitti ja tuotti Tigerbombs-yhtyeen Pepe Trouble, ja se julkaistiin 17. lokakuuta 2007. Kappale ”Somewhere I'd Be Worshipped” soi YleX-radiokanavan viikon tehobiisinä viikolla 36, ja siitä kuvattiin myös yhtyeen ensimmäinen musiikkivideo. Joulukuussa 2007 Pintandwefall esiintyi ensimmäisen kerran ulkomailla soittaessaan Pietarin Club Revolutionissa.


title: Pintandwefall

text: Vuonna 2010 yhtye kiinnitettiin saksalaiselle Viva Hate Recordsille, joka julkaisi yhtyeen albumin maaliskuussa 2010 Saksassa, Itävallassa ja Sveitsissä.


title: To Travel for Evermore

text:
To Travel for Evermore tanskalaisen Wuthering Heights -metalliyhtyeen toinen studioalbumi vuodelta 2002.
Esiintyvät muusikot:


title: John C. Breckinridge

text: John Cabell Breckinridge (16. tammikuuta 1821 – 17. toukokuuta 1875) oli yhdysvaltalainen lakimies, poliitikko ja kenraali.


title: John C. Breckinridge

text: Breckinridge osallistui majurina Meksikon–Yhdysvaltain sotaan, jonka jälkeen hän istui demokraattina Kentuckyn osavaltion edustajainhuoneessa 1849 ja Yhdysvaltain kongressissa 1851–1855. Presidentti Franklin Pierce nimitti hänet suurlähettilääksi Espanjaan, mutta hän kieltäytyi. Hänestä tuli varapresidentti, James Buchananin voitettua presidentinvaalit vuonna 1856.


title: John C. Breckinridge

text: Breckinridge oli Etelän demokraattien ehdokas presidentiksi 1860, mutta hävisi republikaanien Abraham Lincolnille. Hän edusti Kentuckyä senaatissa vuonna 1861, josta hänet erotettiin Konfederaation kannattamisen vuoksi.


title: John C. Breckinridge

text: Vuonna 1865 Breckinridge nimitettiin etelävaltioiden sotaministeriksi. Sisällissodan päätyttyä hän pakeni Kuubaan.


title: Far from the Madding Crowd

text: Far from the Madding Crowd on tanskalaisen Wuthering Heights -yhtyeen kolmas studioalbumi vuodelta 2004. Albumin nimi on otettu Thomas Hardyn romaanista ja kappaleilla on yhteyksiä romaaniin, mutta vielä enemmän J. R. R. Tolkienin kirjoihin.Japanin bonusraita


title: Far from the Madding Crowd

text: USA:n bonusraita


title: Kasvukipuja 20 vuotta

text: Kasvukipuja 20 vuotta on suomalaisen Miljoonasade-yhtyeen viimeisin kokoelma-albumi. Se julkaistiin vuonna 2006. Kokoelma juhlisti Miljoonasateen 20-vuotista uraa, sisältäen yhtyeen suurimmat hitit sekä kaksi uutta levytystä.


title: Kasvukipuja 20 vuotta

text: Kaikki kappaleet sanoittanut Heikki Salo.


title: Tolima (departementti)

text:
Tolima on yksi Kolumbian 32 departementista. Sen pääkaupunki on Ibagué, pinta-ala 23 562 km² ja asukasluku vuonna 2009 oli 1 383 323 henkeä.
Toliman halki kulkevat Andien keskinen ja itäinen vuorijono, ja Magdalena-jokilaakso. Alue on Kolumbian tärkeintä riisin ja seesamin tuotantoaluetta. Siellä kasvatetaan myös kahvia ja durraa.


title: The Shadow Cabinet

text: The Shadow Cabinet on tanskalaisen Wuthering Heights -metalliyhtyeen neljäs studioalbumi vuodelta 2006.


title: Laula minulle

text: Laula minulle on vuonna 2007 julkaistu Mikko Järvisen kokoelmalevy.


title: Harvey Korman

text: Harvey Herschel Korman (15. helmikuuta 1927 Chicago, Illinois – 29. toukokuuta 2008 Los Angeles, Kalifornia) oli yhdysvaltalainen näyttelijä.


title: Harvey Korman

text: Hän esiintyi televisiouransa aikana muun muassa The Danny Kaye Show’ssa (1963–1967) ja The Carol Burnett Show’ssa (1967–1978). Korman esiintyi myös lukuisissa elokuvissa. Näistä muutamia ovat komediat "Villiä hurjempi länsi" (1974), "Mel Brooksin mieletön maailmanhistoria" (1981) ja "Isäni on turbomies" (1996).


title: Harvey Korman

text: Korman myös ääninäytteli Tomissa & Jerryssä ja Kivisissä ja Sorasissa. Hänelle myönnettiin neljä Emmy-palkintoa ja yksi Golden Globe.


title: Harvey Korman

text: Korman kuoli 81-vuotiaana 30. toukokuuta 2008. Hän oli kärsinyt verenkiertohäiriöstä.


title: Rita Wilson

text: Margarita ”Rita ” Wilson (s. 26. lokakuuta 1956) on yhdysvaltalainen näyttelijä. Hän on esiintynyt sekä televisiossa että elokuvissa; viimeksi mainituista tunnetuimpia ovat "Uneton Seattlessa" (1993) ja "Isäni on turbomies" (1996).


title: Rita Wilson

text: Wilson syntyi Los Angelesissa. Hänellä on bulgarialaiset ja kreikkalaiset sukujuuret.


title: Rita Wilson

text: Wilson meni naimisiin Tom Hanksin kanssa 30. huhtikuuta 1988. Parille on syntynyt kaksi lasta: Chester Marlon (s. 1990) ja Truman Theodore (s. 1995).


title: Divinópolis

text: Divinópolis [-no´-] on kaupunki Brasiliassa Minas Geraisin osavaltiossa.


title: Divinópolis

text: Vuonna 2000 siellä asui 184 000 asukasta. Divinópolis on tärkeä teollisuuskaupunki. Siellä on tekstiili-, elintarvike- ja metalliteollisuutta.


title: Multi-instrumentalisti

text: Multi-instrumentalisti on muusikko, joka osaa soittaa kahta tai useampaa soitinta.


title: Shoshenk I

text:
Shoshenk I, Shoshenq I, Sesonq I tai Sesonk I on meshweshien libyalaisesta heimosta tullut Egyptin faarao. Hän hallitsi kolmannella välikaudella vuosina 943–922 eaa. ja kuului 22. dynastiaan. Shoshenk oli mahtavan meshweshijohtaja Nimlot A:n ja Tentshepeh A:n poika. Nimlot A:n isä oli myös nimeltään Shoshenk.
Ennen faraoksi nousemistaan Shoshenk toimi Egyptin armeijan päällikkönä ja farao Psusennes II:n pääneuvonantajana.


title: Shoshenk I

text: Monien egyptologien mielestä Shoshenk I vastaa Raamatussa mainittua Sisakia (Suusak).


title: Shoshenk I

text: Shoshenkilla oli kaksi vaimoa Patareshnes ja Karomama A. Hänellä oli ainakin kolme poikaa, Osorkon I, josta tuli seuraava farao, sekä Iuput A ja Nimlot B. Hänestä tuli myös Psusennes II:n tyttären Maatkaren appi.


title: Shoshenk I

text: Tutkijat ovat tulleet siihen tulokseen, että Shoshenk I:n 17. hallitusvuotena olisi tapahtunut auringonpimennys. Muinaisessa Egyptissä tätä pidettiin viestinä jumalilta. Koska nykyinen kronologia ei löydä tätä pimennystä, jotkut ovat ehdottaneet vuonna 932 eaa. tapahtunutta pimennystä tähän kohtaan. Tämän auringonpimennyksen ajankohdasta ei tiettävästi ole tutkijoilla virallista näkökulmaa.


title: Suomi itkee

text: Suomi itkee / Ylistyslaulu virvoitusjuomille on porilaisen MAC-yhtyeen ensimmäinen singlejulkaisu vuodelta 1981. Singlen julkaisi Finnlevy vinyylinä. Singlen kappaleista "Suomi itkee" on myöhemmin julkaistu CD:nä Pertti Neumannin kokoelmalevyillä.


title: Vaupés (departementti)

text: Vaupés on yksi Kolumbian 32 departementista. Se sijaitsee Kolumbian Amazonissa Brasilian rajalla. Departementin pinta-ala on 54 135 km². Pääkaupunki on Mitú. Departementti perustettiin 4. heinäkuuta 1991.


title: Joo joo / Metropoliitta

text: Joo joo / Metropoliitta on porilaisen MAC-yhtyeen toinen ja viimeinen singlejulkaisu 1981. Finnlevy julkaisi singlen vinyylinä. Single jäi yhtyeen viimeiseksi, sillä MAC hajosi seuraavana vuonna, jonka jälkeen Neumann perusti Dingon. Singlen kappale "Metropoliitta" on julkaistu myös kokoelmalevyllä "TV-Räjähtää".


title: Uuden aamun kitarat / Mikä olen nyt

text: Uuden aamun kitarat / Mikä olen nyt on Pertti Neumannin johtaman S.E.X.-yhtyeen ensimmäinen singlejulkaisu vuodelta 1987. Singlen kappaleita ei julkaistu yhtyeen "S.E.X."-albumilla, mutta "Uuden aamun kitarat" on myöhemmin julkaistu Neumannin kokoelmalevyillä.


title: Uuden aamun kitarat / Mikä olen nyt

text: Single nousi Suomen virallisen listan sijalle 7.


title: Canada / Sinä puhut, minä vaikenen

text: Canada / Sinä puhut, minä vaikenen on Pertti Neumannin johtaman S.E.X.-yhtyeen toinen singlejulkaisu vuodelta 1987. Se nousi Suomen virallisen listan sijalle 15.


title: Liftari / Vierivä kivi

text: Liftari / Vierivä kivi on Pertti Neumannin johtaman S.E.X.-yhtyeen viimeinen singlejulkaisu vuodelta 1987. Yhtye hajosi syksyllä 1987 samoihin aikoihin kun yhtyeen ainoaksi jäänyt studioalbumi "S.E.X." julkaistiin. Kappaleella "Vierivä kivi" laulaa kitaristi Pepe Laaksonen.


title: Menzies Campbell

text: Sir Walter Menzies Campbell CBE, PC, QC (s. 22. toukokuuta 1941) on brittiläinen poliitikko. Hän on istunut parlamentin jäsenenä vuodesta 1987. Hänestä tuli Liberaalidemokraattisen puolueen varajohtaja vuonna 2003 ja johtaja virallisesti 2. maaliskuuta 2006; hän erosi 15. lokakuuta 2007.


title: Menzies Campbell

text: Campbell syntyi Glasgow'ssa ja opiskeli Hillhead High Schoolissa sekä Glasgow'n yliopistossa. Hän menestyi ennen poliittista uraansa pikajuoksijana jopa kansainvälisesti; hän kilpaili Tokion 1964 olympialaisissa sekä vuoden 1966 Kansainyhteisön kisoissa Kingstonissa.


title: Menzies Campbell

text: Campbell on varsinaiselta ammatiltaan lakimies. Hän meni kesäkuussa 1970 naimisiin puolisonsa Elspethin kanssa. Hänellä todettiin vuonna 2002 non-Hodgkinin tyypin lymfooma, josta hän toipui.


title: Mikko Järvinen (laulaja)

text: Mikko Järvinen (s. 4. joulukuuta 1943 Kymi) on muusikko, 1960-luvulta lähtien eri tanssiorkestereiden solistina toiminut laulaja.


title: Mikko Järvinen (laulaja)

text: Mikko Järvinen varttui synnyinseudullaan, Popinniemessä itäisen Suomenlahden rannikolla vuoteen 1949 saakka, jonka jälkeen perhe muutti omakotitaloon Otsolaan.


title: Mikko Järvinen (laulaja)

text: Kansakoulun jälkeen Järvinen kävi ammattikoulu ja jatkoi opiskeluja konepajakoulussa. Kouluaikoinaan Järvinen harrasti aktiivisesti yleisurheilua, painonnostoa, koripalloa ja jääkiekkoa paikallisissa seuroissa, sekä konepajakoulussa ollessaan moottoripyöräilyä.


title: Mikko Järvinen (laulaja)

text: Järvinen aloitti uransa paikallisten orkesterien solistina vuonna 1958 ollessaan vielä ammattikoulussa. Silloisista Kotkan alueella vaikuttavista orkestereista hän toimi solistina Kari Salon ja sen jälkeen Teemu Huusarin yhtyeissä. Paikallisesti kysyntää esiintymisille riitti Mikkeliä ja Kangasniemeä myöten.


title: Mikko Järvinen (laulaja)

text: 1960-luvulla iskelmälaulukilpailut olivat hyvä keino saada mahdollisuus levytysyhtiöiden koelaulutilaisuuksiin. Kilpailut olivat suosittuja niin kilpailijoiden kuin myös yleisön keskuudessa. Järvinen osallistui syksyllä 1964 Veikko Ahvenaisen järjestämään iskelmälaulukilpailuun legendaarisella tanssipaikalla Karhulan Sammolla ja voitti ensimmäisen palkinnon. Tämän jälkeen Ahvenainen vei Järvisen koelauluun PSO-levy-yhtiön silloisen sovittajan Jörgen Petersenin luokse.


title: Mikko Järvinen (laulaja)

text: Ensimmäisen levytyksen yhteydessä vuonna 1964 Järvinen kiinnitettiin Dallapé-orkesteriin. Esiintymiset lisääntyivät tämän kiinnityksen myötä niin, että päivätyö konepajan sorvaajana saattoi jäädä. Järvinen siirtyi kokopäiväiseksi muusikoksi.


title: Mikko Järvinen (laulaja)

text: Laulajana Järvinen oli luonnonlahjakkuus. Laulamiseen häntä opasti Martti Jäppilän suosituksesta oopperalaulaja Pentti Tuominen. Tuominen opetti Järviselle oikeaa äänenmuodostusta soinnutuksen ja hengityksen kautta. 1960-luvun puolivälissä vallitsi "tangokuume" ja niinpä pääosa Järvisen ja Dallapén levytyksistä on tangoja, mutta joukkoon mahtuu myös muutama humppa. Järvisen ensimmäisen, marraskuussa 1964 äänitetyn singlelevyn kappaleet olivat Martti Jäppilän tango "Iltapilviä" ja Onni Laihasen tango "Muuttolintujen lähtö". Järvisen ja Dallapén levytykset julkaisi PSO-yhtiö.


title: Mikko Järvinen (laulaja)

text: Yhteistyö Dallapé orkesterin kanssa päättyi vuonna 1967.


title: Mikko Järvinen (laulaja)

text: Samana vuonna Järvinen perusti oman yhtyeen Dallapé-orkesterin hanuristin Olavi Palosen ja kitaristi Toivo Nuoran kanssa. Ryhmä esiintyi tanssilavoilla eri puolella Suomea. Yhtyeen toiminta loppui 1970, kun Järvinen aloitti opiskelun Kotkan Teknillisessä oppilaitoksessa konemestariksi.


title: Mikko Järvinen (laulaja)

text: Esiintymismatkat jatkuivat edelleen eri orkesterien solistitehtävissä lukuun ottamatta Helsingin Kulttuuritalon esiintymisia, joihin Järvinen keräsi oman orkesterin. Tässä yhtyeessä toimi silloisia eturivin muusikoita kuten Raimo Hendriksson, Kalevi Nyqvist, Aaro Kurkela, Erkki Seppä, Gusse Rössi ja Hannu Saxelin.


title: Mikko Järvinen (laulaja)

text: 1970-luvun alkuvuosina Järvinen "fikaeerasi" Henry Theeliä Jorma Juseliuksen yhtyeessä, koska Theelin oli terveyssyistä hiljennettävä esiintymistahtiaan. Yhteistyö lujittui tällöin myös Pauli Granfeltin kanssa. Alkoi LP-levyjen sarja PSO-yhtiölle jonka kustantamana myös aikaisemmin levytetyt singlet oli tehty. Järvisen ensimmäinen LP-levy oli vuonna 1975 ilmestynyt Konkaritanssit 6 -albumi, jota äänitettäessä oli kulunut miltei tasan kymmenen vuotta Järvisen ensimmäisen singlelevyn nauhoituksesta.


title: Mikko Järvinen (laulaja)

text: Konemestariopinnot päättyivät valmistumiseen vuonna 1973. Tämän jälkeen Järvinen työskenteli Vaasan Höyrymyllyllä Kotkassa koeleipomon työnjohtajana vajaa puolitoista vuotta, josta sitten siirtyi Kotkan Höyryvoimalaitokselle valvomoesimieheksi, "ajuriksi".


title: Mikko Järvinen (laulaja)

text: Esiintymiset Jorma Juseliuksen ja Pauli Granfeltin kanssa lisääntyivät olennaisesti, mutta kolmivuorotyön ja esiintymismatkojen yhteensovittaminen oli työlästä.


title: Mikko Järvinen (laulaja)

text: Vuonna 1979 Järvinen siirtyi opettajaksi Kotkan Merenkulkuoppilaitokseen, jossa työskenteli vuoteen 1997 saakka. Tänä aikana Järvinen suoritti Hämeenlinnassa opettajaopinnot, sekä Helsingin- ja Jyväskylän yliopistoissa Ammattikasvatushallituksen järjestämät tietotekniikkaopinnot.


title: Mikko Järvinen (laulaja)

text:
Vuoden 1964 iskelmälaulukilpilujen voiton lisäksi Järvinen on voittanut merimiessarjan Kotkan Merimieslaulukilpailuissa vuonna 1983 ja MTV:n Mestarisolisti-kilpailun vuonna 1992.
Mikko Järvisen levytyksiä − enimmäkseen hänen albumeihinsa kuulumattomia − on lisäksi julkaistu muutamilla PSO:n kokoomalevyillä. Lisäksi hän lauloi Pauli Granfeltin yhtyeen säestyksellä muutaman kappaleen Yleisradion kantanauhalle 1970-luvun alussa.


title: Jana Tšurikova

text: Jana Tšurikova () (s. 6. marraskuuta 1978 Moskova, Neuvostoliitto) on venäläinen toimittaja, joka on työskennellyt Venäjän MTV-kanavalla, jossa hän juonsi kuusi kautta Star Factory -nimistä show’ta. Hän on toiminut Venäjän pisteidenlukijana Eurovision laulukilpailussa useina vuosina.


title: Thomas Hermanns

text: Thomas Hermanns on saksalainen tv-juontaja, ohjaaja, käsikirjoittaja ja koomikko. Hänet tunnetaan parhaiten hänen komediaohjelmasta "Quatsch Comedy Club". Hän toimi Saksan pisteiden antajana vuoden 2007 Eurovision laulukilpailussa.


title: Per Westerberg

text: Per Erik Gunnar Westerberg (s. 2. elokuuta 1951 Nyköping) on ruotsalainen Maltillisen kokoomuksen poliitikko, joka toimi Ruotsin valtiopäivien puhemiehenä vuosina 2006–2014. Westerberg syntyi Nyköpingissä ja valmistui Tukholman kauppakorkeakoulusta vuonna 1974.


title: Per Westerberg

text: Westerberg, joka tuli valituksi valtiopäiville ensimmäistä kertaa vuonna 1979, toimi Carl Bildtin hallituksen teollisuus- ja elinkeinoministerinä vuosina 1991–1994.


title: Anttila (Lohja)

text: Anttila on Lohjan 1. kaupunginosa. Anttilan kaupunginosa muodostaa suurimman osan Lohjan keskustasta. Sen naapurikaupunginosia ovat Ahtsalmi, Pitkäniemi, Hiidensalmi, Pappila, Moisio ja Keskilohja. Kaupunginosan nimi juontaa juurensa alueella sijainneesta Anttilan tilasta.


title: Anttila (Lohja)

text: Anttilan kaupunginosa on epäsäännöllisen muotoinen. Etelässä kaupunginosan erottaa Keskilohjasta valtatie 25. Lounaassa raja Anttilan ja Ahtsalmen välillä kulkee linjaa Vuorisenkatu – Harjukatu – Postikatu – Aurlahdenkatu – Rantapuisto – Laiturikatu. Luoteessa Anttilan Pitkäniemestä erottaa Immonkadusta lähtien Rantapuisto. Anttila ulottuu pohjoiseen aina Rantapuiston ja Karstuntien risteykseen, ja lyhyt raja Hiidensalmen kanssa kulkee Karstuntietä Tytyrinkadun risteykseen saakka. Siitä eteenpäin Anttila rajoittuu Pappilan kaupunginosaan ensin Asemakatua, sitten Rautatienkatua, Kirkkokatua ja Sibeliuksenkatua pitkin. Koillisessa Anttilan Moisiosta erottaa Joukahaisenkadun kohdalta lähtien Lohjan satamarata aina Kurjenkadulle saakka.


title: Anttila (Lohja)

text: Suuri osa Lohjan keskustan palveluista sijaitsee Anttilan kaupunginosassa. Muun muassa kaupungintalo Monkola, Lohjan Yhteislyseon lukio, Lohjan ammattikoulu, Tytyrin koulu, Anttilan koulu sekä Harjun koulu sijaitsevat alueella. Myös kauppakeskus Lohjantähti ja tavaratalo Sokos sijaitsevat Anttilan kaupunginosassa.


title: Anttila (Lohja)

text: Keskustan eteläisin osa, jossa sijaitsevat muun muassa poliisilaitos, käräjäoikeus sekä Prisma-keskus ja linja-autoasema, kuuluu kuitenkin Ahtsalmen kaupunginosaan.


title: Aavan meren tällä puolen

text: Aavan meren tällä puolen on vuonna 2007 valmistunut Nanna Huolmanin ohjaama ja käsikirjoittama elokuva. Elokuvan tapahtumat sijoittuvat vuoteen 1984.


title: Aavan meren tällä puolen

text: Elokuvan kuvaus aloitettiin Suomessa vuonna 2006. Suomessa elokuvaa on kuvattu lähinnä Pohjois-Karjalassa, Tohmajärvellä ja Kiteellä. Puolet elokuvasta on kuvattu Ruotsin Uddevallassa ja Trollhättanissa. Elokuvan ensi-ilta oli 9. maaliskuuta 2007.


title: Muhoksen Mimmi

text: Muhoksen Mimmi on Jorma Nortimon ohjaama suomalainen elokuva vuodelta 1952. Se on lajityypiltään komedia ja perustuu Reino ”Repe” Helismaan sanoittamaan samannimiseen iskelmään edelliseltä vuodelta.


title: Muhoksen Mimmi

text: Elokuva oli toinen varsinainen kotimainen rillumarei-elokuva. Yleisömenestys oli huomattavasti yli vuoden keskitasoa.


title: Muhoksen Mimmi

text: Elokuvassa esiintyvä Siiri Angerkoski oli vanhempana Mimminä vuonna 1951 elokuvassa "Rovaniemen markkinoilla", mutta tässä elokuvassa Angerkoskesta tuli mustalaisnainen. Lisäksi Angerkosken ja Armas Jokion esittämä mustalaispariskunta Jenny ja pikku-Aleksi esiintyvät elokuvassa ensimmäisen kerran. Heidät nähtiin vielä kahdessa elokuvassa, elokuvissa "Lentävä kalakukko" (1953) ja "Majuri maantieltä" (1954).


title: Muhoksen Mimmi

text: Muhoksen Mimmiä on sittemmin esitetty televisiossa useita kertoja.


title: Muhoksen Mimmi

text: Aikalaisarvosteluissa elokuva tuomittiin ala-arvoiseksi monien samanaikaisten rillumarei-elokuvien tapaan, joskin myönteistäkin siitä jaksettiin löytää.


title: Muhoksen Mimmi

text: Vuonna 2011 kriitikko arvioi elokuvan perisuomalaiseksi 1950-luvun musiikkihupailuksi. Toinen kriitikko pitää Helismaan käsikirjoitusta häthätäisenä ja tulkitsee sen kuvan romaneista tylyksi.


title: Muhoksen Mimmi

text: Mustalaispariskunta Jenny ja pikku-Aleksi pitävät kanttiinia lähellä Muhosta. Heidän vakioasiakkaitaan ovat muurari-Martsu, rappari-Rantsu, hitsari-Heikki sekä heidän pomonsa insinööri-Immu. Jokainen ihastuu junamyyjä Mimmiin, mutta Mimmi pitää vain köyhästä jarrumiehestä, joka on todellisuudessaan Jaakko Mettinen, jolle on myönnetty lammasfarmari Mettisen perintö.


title: Muhoksen Mimmi

text: Jaakkoa saapuu etsimään salaperäinen asioitsija Valde Manner, jolla on apunaan lumoava espanjalainen tanssijatar Dolores. Jaakkoa koetetaan huijata pahemman kerran, ja Dolores lumoaa muut miehet tanssillaan.


title: Carl Theodor Hilsenberg

text: Carl Theodor Hilsenberg (1802–1824) oli saksalainen luonnontieteilijä, joka tutki kasveja Madagaskarilla ja Mauritiuksella. Hän nimesi myös nokialbatrossin 1822.


title: Saw III

text: Saw III on vuonna 2006 ensi-iltansa saanut kanadalais-yhdysvaltalainen kauhuelokuva, jonka on ohjannut Darren Lynn Bousman. Elokuva on jatko-osa elokuville "Saw" (2004) ja "Saw II" (2005).


title: Saw III

text: Amanda Young jättää etsivä Eric Matthews’n kahlittuna kylpyhuoneeseen. Hän päättää hajottaa jalkansa WC-pöntön kannella ja onnistuu irtautumaan kahleesta. Ericin ja Amandan välille syntyy kamppailu, jonka päätteeksi Amanda kuvittelee tappaneensa Ericin. Myöhemmin Jigsaw toteaa Amandalle hoitaneensa asian.


title: Saw III

text: Puoli vuotta on kulunut Ericin katoamisesta. SWAT-joukkuetta johtava Daniel Rigg sekä etsivät Allison Kerry ja Mark Hoffman löytävät uuden Jigsaw’n uhrin, Troy-nimisen miehen, jonka oli tarkoitus repiä lukuisia ketjuja ihostaan ja paeta huoneesta ennen pommin räjähtämistä. Poikkeuksellisesti uhrin selviytyminen oli ollut mahdotonta, sillä huoneen ovi oli hitsattu umpeen. Amanda kaappaa Kerryn, ja palatessaan tajuihinsa tämä huomaa olevansa vankina laitteessa, joka on kytketty hänen kylkiluihinsa. Kerry kaivaa avaimen polttavaa happoa sisältävästä astiasta, mutta lukko ei kuitenkaan aukea ja Kerry kuolee.


title: Saw III

text: Jigsaw on kuolemaisillaan syöpään, mutta Amanda on päättänyt pitää oppi-isänsä elossa kaappaamansa lääkärin Lynn Denlonin avulla. Mikäli Jigsaw kuolee tai Lynn pakenee, Lynnin kaulan ympärille kiinnitetty panta räjähtää. Lynn onnistuu vähentämään painetta Jigsaw’n aivoissa. Leikkauksen aikana Jigsaw näkee välähdyksiä naisesta, menneisyyden rakkaastaan, ja julistaa rakkauttaan ääneen. Amanda tulkitsee tilanteen väärin ja tulee mustasukkaiseksi Jigsaw’n suhteesta Lynniin.


title: Saw III

text: Jeff Denlon -niminen mies palaa tajuihinsa ja huomaa olevansa Jigsaw’n ”pelissä”, jossa hänen kostonhaluansa koetellaan. Jeff kohtaa kylmähuoneessa Danica Scottin, ainoan silminnäkijän onnettomuudelle, jossa auton alle jäänyt Jeffin Dylan-poika menehtyi. Danica on kahlittu, ja hänen päällensä alkaa suihkuta kuivajäätä sisältävää vettä. Jeff kurottautuu jäisten putkien taa ja saa haltuunsa avaimen, mutta Danica ehtii jäätyä.


title: Saw III

text: Jeff kohtaa tuomari Haldenin, joka oli antanut Dylanin yliajaneelle miehelle vain kuusi kuukautta vankeutta. Tuomari on kahlittu säiliöön, johon alkaa valua nestettä ja sisäelimiä mädäntyneiden sikojen ruumiista. Jeffin täytyy painaa kytkintä ja polttaa poikansa lelut, joihin hän on pakkomielteisesti turvautunut poikansa kuoltua. Jeff onnistuu pelastamaan tuomarin. Dylanin yli ajanut Timothy Young on kiinnitetty laitteeseen, joka alkaa kääntää miehen raajoja ympäri. Jeff on pitkään kokenut suurta kostonhimoa, mutta päättää silti pelastaa Timothyn. Hän saa avaimen, mutta lasikaapissa olevan ansan hauli osuu vahingossa Haldenia tappavasti päähän. Jeff ei löydä avaimenreikää, ja myös Timothy kuolee.


title: Saw III

text: Mustasukkainen ja hysteerinen Amanda ei suostu ottamaan laitetta pois Lynnin kaulasta, ja lopulta hän ampuu lääkäriä. Jeff saapuu leikkaushuoneeseen ja ampuu Amandaa. Jigsaw paljastaa kuolevalle Amandalle, että hän tajusi tämän alkaneen käyttää valtaansa väärin ja murhanneen Troyn ja Kerryn antamatta näille mahdollisuutta pelastautua. Jigsaw kertoo Lynnin, joka on todellisuudessa Jeffin vaimo, olleen osa Amandalle tarkoittamaansa koetta, jossa hän viimeisen kerran testasi apulaisensa tahtoa pitää pelissä olevat ihmiset elossa. Jigsaw tarjoaa Jeffille mahdollisuutta pelastaa Lynn kutsumalla paikalle ambulanssi, mutta kostonhimoinen Jeff tappaa Jigsaw’n. Laite Lynnin kaulassa räjähtää. Kasettinauhuri paljastaa, että Jigsaw on vanginnut Jeffin tyttären tuntemattomaan olinpaikkaan. Leikkaushuoneen ovi sulkeutuu.


title: Gulf Oil

text: Gulf Oil Corporation oli merkittävä yhdysvaltalainen öljy-yhtiö, joka perustettiin vuonna 1901. Yhtiö harjoitti muun muassa öljynetsintää ja -jalostusta, öljytuotteiden kauppaa ja huoltoasemaliiketoimintaa. Gulf-huoltoasemia oli sekä Yhdysvalloissa että lukuisissa muissa maissa, myös Suomessa. Gulf Oilin olemassaolo päättyi vuonna 1984, kun se sulautettiin Standard Oil of California -yhtiöön. Vastaanottavan yhtiön nimeksi tuli sulautumisen jälkeen Chevron ja se on nykyään Yhdysvaltain suurimpia yrityksiä.


title: Gulf Oil

text: Ennen fuusiota Gulf Oil oli luopunut huoltoasemistaan Euroopassa. Monessa maassa, muun muassa Ruotsissa ja Tanskassa Gulf-huoltoasemat siirtyivät Kuwait Petroleum Corporation -yhtiölle, joka sittemmin otti käyttöön Q8-tuotemerkin. Suomessa Gulf-huoltoasemat olivat siirtyneet jo 1970-luvulla E-Öljylle ja Kesoilille.


title: Gulf Oil

text: Fuusion jälkeen Gulf-tuotemerkki jäi Chevronille, joka käytti sitä 1990-luvun alkupuolelle saakka, mutta on luovuttanut sen toisille yhtiöille.


title: Gulf Oil

text: Yhdysvaltain ulkopuolella Gulf-merkin käyttöoikeus on siirtynyt "Gulf Oil International Ltd" -nimiselle yhtiölle, joka kuuluu intialaiseen Hinduja-konserniin. Yhtiö on edelleenluovuttanut Gulf-tuotemerkin käyttöoikeuden useaan maahan, muun muassa Alankomaihin, Belgiaan, Britanniaan ja Ruotsiin. Näissä maissa on syntynyt uudestaan Gulf-huoltoasemien verkosto. Ruotsissa toimii jo yli sata Gulf-asemaa.


title: Gulf Oil

text: Gulfin voiteluaineet tulivat Suomessa myyntiin 1920-luvun alussa, ja vuonna 1937 Gulf Oil Corporation osti Suomalainen Nafta Oy:n liiketoiminnan. Vuonna 1929 perustettu Suomalainen Nafta oli Neuvostoliiton öljynvientiyhtiön Sojuznefteexportin perustama jakeluyhtiö ja ensimmäinen neuvostoliittolaista öljyä Suomeen tuonut yritys. Suomalainen Gulf Oil Company O.Y. merkittiin kaupparekisterin toukokuussa 1937. Gulf peri ostamaltaan yhtiöltä polttoaineiden toimitussopimuksen Bensiinin Kuluttajain Oy:n huoltoasemille, mutta myös vakavat riidat, joita puitiin vielä pitkään sotien jälkeen, kunnes Bensiinin Kuluttajain Oy (myöhemmin Union) vaihtoi tavarantoimittajakseen Oy Trustivapaa Bensiini Ab:n. 1950-luvun alussa Gulf oli Suomen kolmanneksi suurin bensiinikauppias.


title: Gulf Oil

text: 1960-luvulle tultaessa Gulf oli vakiinnuttanut asemansa keskikokoisena öljy-yhtiönä Suomessa ja vuonna 1963 yhtiö lyhensi nimensä muotoon Oy Gulf Oil Ab. Samaan aikaan Gulf laajensi muiden öljy-yhtiöiden tapaan huoltoasemaverkostoaan ns. tyyppiasemilla. Nopeasti ränsistyvien elementtiasemien vastapainoksi Gulf alkoi 1960-luvun loppupuolella rakennuttaa alkanutta avaruusaikaa henkineitä, arkkitehti Matti Suurosen suunnittelemia lujitemuovista valmistettuja huoltoasemia. Yksi tällainen on säilynyt entisen valtatie 3:n, nykyisen seututie 130:n varrella Lempäälässä. Gulfin asiakaslehti oli "Gulf-Uutiset".


title: Gulf Oil

text:
Vuonna 1967 Gulf menetti suurimman polttoöljyasiakkaansa, kun Keskusosuusliike Hankkija osti kilpailevan öljy-yhtiön Unionin osake-enemmistön ja siirtyi Nesteen tukkuasiakkaaksi. Gulfin tilannetta Suomessa ei auttanut sekään, että öljy-yhtiön tuotteilla saavutettiin maailmalla komeita autourheiluvoittoja, vaan päin vastoin yhtiön osuus Suomen polttoainemarkkinoista ohentui ohentumistaan. Lopulta helmikuussa 1973 Neste osti heikkoon kuntoon ajautuneen Oy Gulf Oil Ab:n ja jakoi sen 199 huoltoasemaa puoliksi omistamilleen E-öljyille ja Kesoilille. Muutamat asemansa omistaneet Gulf-yrittäjät kuitenkin protestoivat vaihtamalla toisiin öljy-yhtiöihin.
Suomessa Gulf-tuotemerkin käyttöoikeuden omistaa nykyään Us-Parts Finn-Am, joka lisensioi tuotemerkkiä edelleen itsenäisille huoltoasemayrittäjille vuodesta 2008 alkaen. Polttoaineen Gulf-asemille toimittaa SEO. Ensimmäinen uusi Gulf-huoltoasema oli Helsingin Merisatamassa sijaitseva veneasema.


title: Gulf Oil

text: Elokuussa 2014 Gulf-huoltoasemien määrä oli kymmenen. Niistä viisi oli veneasemaa.


title: Jet (huoltamoketju)

text: Jet on yhdysvaltalaisen ConocoPhillips-öljy-yhtiön huoltoasemaketju.


title: Jet (huoltamoketju)

text: Suomeen Jet laajeni vuonna 1993. Polttoaine ketjulle tuli Suomessa Nesteeltä ja Conocon jalostamolta Englannista.


title: Jet (huoltamoketju)

text: Vuoteen 1996 mennessä Du Pont Jet Oy:n operoima Jet-ketju oli tullut tunnetuksi Suomessa muita tankkauspaikkoja edullisemmasta hintatasostaan: se myi bensaa yleensä 5–10 penniä litralta eli noin 1–2 prosenttia halvemmalla kuin muut ketjut, mutta ajoittain jopa 10 prosenttia halvemmalla. Silti se 20 asemallaan ylsi vain kahden prosentin markkinaosuuteen valtakunnallisesti. Myöhemmin jakeluasemia oli Suomessa yhteensä 49 ja muualla Pohjoismaissa noin 250. Loppuvuosina Jetin Suomen-markkinaosuus bensiinissä oli yli viisi prosenttia ja dieselin myynnissä noin puolitoista prosenttia.


title: Jet (huoltamoketju)

text: Venäläinen Lukoil ja ConocoPhillips sopivat vuoden 2006 lopulla kaupasta, jolla 376 ConocoPhillipsin huoltoasemaa siirtyi Lukoilin omistukseen. Sopimus kattoi Jet-nimellä toimivat asemat Euroopassa, joista 49 on Suomessa. Suomessa asemat siirtyivät Teboilille, ja niistä tuli Teboil Express -asemia.


title: Oggi ja torakat

text: Oggi ja torakat (, ) on Jean-Yves Raimbaudin luoma ja ranskalaisen elokuvayhtiö Gaumontin ja Xilam Animationin tuottama piirrossarja, jota on tehty vuosina 1999–2003, 2008–2009 ja 2012–2013. Sarjaan on tehty 269 seitsemänminuuttista jaksoa.


title: Oggi ja torakat

text: Sarja kertoo sinisen värisestä Oggi-nimisestä pulskasta kissasta, joka rakastaa syömistä ja television katselua. Hänen elämäänsä kuuluvat myös Dee Dee, Marky ja Joey -nimiset torakat, jotka tuottavat hänelle hullunkurisia tapaturmia. Sarjan keskeisimpiin hahmoihin kuuluu myös Oggin serkku Jack, joka on vihreä pitkä ja lihaksikas kissa.


title: Oggi ja torakat

text: Sarjassa on erilaista muihin piirrossarjoihin verrattuna, että siinä ei puhuta juuri lainkaan, joten jakson tapahtumia elävöittää suurimmaksi osaksi musiikki. Hahmot käyttävät usein puhumisen sijaan elekieltä.


title: Oggi ja torakat

text: Suomessa sarjaa esitettiin ensimmäisen kerran Nelonen-televisiokanavalla 2000-luvun alkuvuosina. Sarjaa on esitetty myös C More Juniori-maksukanavalla ja Sub-kanavalla.


title: Oggi ja torakat

text: Oggi () on sinisen värinen hieman pulska kissa, joka rakastaa syömistä ja television katselua. Hän joutuu usein tekemisiin kolmen torakan kanssa, jotka tekevät hänelle usein kepposia. Hänellä on sisko nimeltä Monica. Oggilla on viha-rakkaus-suhde torakoihin, yleensä hän vihaa niitä, mutta joissain jaksoissa on paljastunut, että Oggi sisimmissään rakastaa torakoita, esimerkiksi jaksossa "So Lonely".


title: Oggi ja torakat

text: Joey: Violetti-vaaleanpunaisen värinen torakka, joka on torakoista pomottavin.


title: Oggi ja torakat

text: Marky: Vihreä-harmaan värinen torakka, joka on pitkä ja hiukan hajamielinen.


title: Oggi ja torakat

text: Dee Dee: Oranssi-violetin värinen torakka, jolla on melkein aina nälkä.


title: Oggi ja torakat

text: Jack on väriltään vihreä kissa, joka on Oggin serkku. Hän yleensä joutuu ajoittain torakoiden tekemien kepposten kohteeksi. Hän on hyvin vahva ja kekseliäs, ja on rakentanut monenlaisia koneita. Hän on rakastunut Oggin siskoon Monicaan, Jack on myös Monican serkku.


title: Oggi ja torakat

text: Monica on Oggin sisko, joka kulkee yleensä rullaluistimet jalassa. Hän harrastaa monenlaisia urheilulajeja, kuten benji-hyppyä. Oggin serkku Jack rakastuu Monicaan ja yrittää tehdä häneen vaikutukseen.


title: Oggi ja torakat

text: Bob on isokokoinen koira, joka ei pidä Oggista. Hän on lihava, mutta silti vahva. Bob harrastaa muun muassa puutarhan hoitoa, nyrkkeilyä ja Oggin hakkaamista (silloin kun Oggi häiritsee häntä). Bob asuu Oggin naapurissa.


title: Oggi ja torakat

text:
Olivia on valkoinen tyttökissa, jonka ensiaskeleet nähtiin 4. kaudella. Olivia on Oggin tyttöystävä.
Oggi ja torakat -elokuva (Oggy et les Cafards, le film) sai ensi-iltansa Rankassa 7. elokuuta 2013.


title: Ted Levine

text: Frank Theodore ”Ted” Levine (s. 29. toukokuuta 1957 Bellaire, Ohio, Yhdysvallat) on yhdysvaltalainen näyttelijä. Hänen tunnetuimmat roolinsa ovat kauhuelokuvassa "Uhrilampaat" (1991), jossa hän esitti Jame ”Buffalo Bill” Gumbia sekä poliisipäällikkö Leland Stottlemeyerin rooli televisiosarjassa Monk ja kenraali Underwoodia Jalmari Helanderin elokuvassa "Big Game" (2014).


title: Ted Levine

text: Ohiossa syntynyt Levine opiskeli Marlboro Collegessa ja Chicagon yliopistolla. Hänellä on puoliso Kim Phillips ja kaksi lasta.


title: Ted Levine

text: Levine on ollut ehdolla nebraskalaisen Omahan kaupungin pormestariksi.


title: Dan Butler

text: Daniel Bruce ”Dan” Butler (s. 2. joulukuuta 1954 Huntington, Indiana, Yhdysvallat) on yhdysvaltalainen näyttelijä. Hän on esittänyt muun muassa Bob ”Bulldog” Briscoeta televisiosarjassa "Frasier". Butler on esiintynyt myös näyttämöllä esimerkiksi "The Lisbon Traviatassa". Hän on kirjoittanut myös omaan elämäänsä pohjautuvan näytelmän "The Only Thing Worse You Could Have Told Me…".


title: Dan Butler

text: Butlerilla oli sivurooli kauhuelokuvassa "Uhrilampaat" (1991). Butler on avoimesti homoseksuaali. Hänen isänsä ensimmäinen kommentti asiasta oli: ”ainoa pahempi asia, jonka olisit voinut ilmoittaa minulle olisi ollut sanoa, että olet kuollut”; tästä myös edellä mainitun näytelmän nimi.


title: Ǧ

text: Ǧ, ǧ ("G ja hattu") on latinalainen kirjain, joka esiintyy koltansaamen, romanin, berberien ja lakotojen kirjoituksessa sekä eräissä muiden kirjaimistojen latinaistuksissa.


title: Ǧ

text: Ǧ/ǧ-kirjainta ei pidä sekoittaa turkkilaisten kielten kirjaimeen Ğ/ğ (G ja lyhyysmerkki), jossa kantakirjaimen yläpuolinen tarke on muodoltaan kaareva eikä teräväkärkinen.


title: Somnium

text: Teemu ”Somnium” Raimoranta (19. toukokuuta 1977 Helsinki – 16. maaliskuuta 2003 Helsinki) oli suomalainen metallimuusikko. Hän perusti folk metal -yhtye Finntrollin yhdessä Jan Jämsenin kanssa, jota ennen hän oli soittanut Thy Serpentissä. Hän myös soitti kitaraa Impaled Nazarenessä ja Barathrumissa. Hän oli kotoisin Helsingistä.


title: Somnium

text: Somnium kuoli 25-vuotiaana pudottuaan alkoholin vaikutuksen alaisena Pitkältäsillalta alas jäälle. Tapausta pidetään yleisesti onnettomuutena, vaikka useat mediat esittivät myös epäilyksiä itsemurhasta. Impaled Nazarenen laulaja Mika Luttinen väitti Raimorannan nauttineen alkoholia maltillisesti kuolemaa edeltävänä iltana ja tehneen itsemurhan.


title: Somnium

text: Somniumille pidettiin 25. maaliskuuta 2003 muistokonsertti, joka järjestettiin onnettomuuden luonteen vuoksi päihteettömänä. Konsertissa soittivat Barathrum, Children of Bodom, Impaled Nazarene, Ensiferum ja Finntroll.


title: Somnium

text: Finntroll


title: Somnium

text: Impaled Nazarene


title: Somnium

text: Barathrum


title: Philip Kaufman

text: Philip Kaufman (s. 23. lokakuuta 1936 Chicago) on yhdysvaltalainen elokuvaohjaaja ja -käsikirjoittaja. Hän oli 1980-luvun lopulla ehdolla Oscar-palkinnon saajaksi ja voitti Bafta-palkinnon. Hänet on palkittu myös Fantasportossa.


title: Philip Kaufman

text: Kaufman on valmistunut Chicagon yliopistosta 1958 ja suorittanut kursseja myös Harvardin yliopiston oikeustieteellisessä tiedekunnassa. Sen jälkeen hän matkusteli Euroopassa, työskenteli kibbutzissa Israelissa ja yritti saada alkuun kirjailijanuraa. Vuonna 1969 hän pääsi Universal Studios -yhtiön ohjaajakoulutukseen.


title: Philip Kaufman

text: Kaufmanin ohjaamia elokuvia ovat muun muassa "Valiojoukko" (1983), "Olemisen sietämätön keveys" (1987), "Henry ja June" (1990), "Nouseva aurinko" (1993) ja "Quills – syntiset säkeet" (2000).


title: Osbert Salvin

text: Osbert Salvin (25. helmikuuta 1835, Finchley – 1. kesäkuuta 1898) oli englantilainen luonnontieteilijä.


title: Osbert Salvin

text: Osbert Salvin oli arkkitehti Anthony Salvinin toiseksi vanhin poika. Hän opiskeli Westminsterissä ja matematiikkaa Trinity Hallissa Cambridgen yliopistossa ja väitteli vuonna 1857. Pian tämän jälkeen hän liittyi Henry Baker Tristramin retkelle Tunisiaan ja itäiseen Algeriaan. 1857 hän teki ensimmäisen lukuisista Guatemalan retkistään, palaten sieltä yhdessä Frederick DuCane Godmanin kanssa. Tällä matkalla he ideoivat laajan Keski-Amerikan luontoa esittelevän teoksen, jonka nimeksi tuli sittemmin "Biologia Centrali-Americanum" ja joka julkaistiin 52-osaisena tietosanakirjana vuosien 1879–1915 välillä.


title: Osbert Salvin

text: 1871 Salvinista tuli The Ibiksen, lintutieteellisen julkaisun toimittaja. Hän sai viran Cambridgen yliopistosta, jossa hän tuotti julkaisun Catalogue of the Strickland Collection. Hän oli eräs BOU:n, British Ornithologists' Union, perustajajäsenistä. Hän toimitti British Museumin lintuluetteloon osat kolibreista ja ulappaliitäjistä. Eräs hänen viimeisistä töistään oli lordi Lilfordin teoksen Coloured Figures of British Birds (1897) viimeisteleminen.


title: Osbert Salvin

text: Salvin oli Royal Societyn, Linnean Societyn, Zoological Societyn ja Entomological Societyn jäsen. Kuollessaan hän oli BOU:n sihteeri. Hän kuoli altistuttuaan lintujen konservoinnissa käytetyn arsenikin pitkäaikaisen käytön aiheuttamiin sairauksiin.


title: Osbert Salvin

text: Salvin nimesi muun muassa galapagosinalbatrossin.


title: Janet Margolin

text: Janet Margolin (25. heinäkuuta 1943 New York – 17. joulukuuta 1993 Los Angeles) oli yhdysvaltalainen näyttelijä, jonka ammattiura levittäytyi 1960-luvun alusta 1990-luvulle.


title: Janet Margolin

text: Margolin esiintyi muiden muassa elokuvissa "David ja Lisa" (1962), "Annie Hall" (1977) ja "Ghostbusters II" (1989). Hän vieraili television rikossarjoissa "Murhasta tuli totta" ja "Columbo". Hän oli ehdolla Baftan ja Golden Globen saajaksi.


title: Janet Margolin

text: Margolin oli vuodesta 1979 naimisissa näyttelijä-ohjaaja Ted Wassin kanssa, ja parilla oli kaksi lasta. Margolin kuoli munasarjasyöpään vain 50 vuoden ikäisenä. Hänen veljensä Stuart Margolin on itsekin menestynyt näyttelijä.


title: Ulompi kylkivälilihas

text: Ulommat kylkivälilihakset (t. kylkiluuvälilihakset) () kuuluvat sisäänhengityslihaksiin. Ne sijaitsevat jokaisessa kylkiluuvälissä kiinnittyen aina kahteen kylkiluuhun. Uloimpien kylkiluuvälilihaksien lihassyyt kulkevat thoraxin lateraalisessa kohdassa kaudoventraalisesti eli anteroinferiorisesti. Niiden alla sijaitsevien sisempien kylkivälilihasten syyt kulkevat poikittaiseen suuntaan eli kranioventraalisesti.


title: Ulompi kylkivälilihas

text: Sisäänhengityksen aikana ulommat kylkivälilihakset supistuvat ja nostavat rintakehää ylös ja sivuille. Niitä kuten muitakin kylkivälilihaksia hermottavat kylkivälihermot (selkäydinhermoista T1–T11).


title: Stuart Margolin

text: Stuart Margolin (s. 31. tammikuuta 1940) on yhdysvaltalainen näyttelijä. Hän sai tunnetuimman roolinsa 1970-luvun "The Rockford Files" -sarjasta.


title: Stuart Margolin

text: Margolin syntyi Davenportissa, Iowassa, ja voitti saman kategorian Emmy-palkinnot peräkkäisinä vuosina 1979 ja 1980. Hänen sisarensa oli näyttelijä Janet Margolin, joka menehtyi munasarjasyöpään vain 50-vuotiaana.


title: Esko Valkama

text: Esko Uolevi Valkama (21. joulukuuta 1924 Kiikoinen – 28. joulukuuta 2007 Jämsänkoski) oli suomalainen jalkapalloilija.


title: Esko Valkama

text: Valkama edusti Suomea jalkapalloilijana Helsingin 1952 olympialaisissa. Yhdessä Kalevi Liljan kanssa hän nosti olympialipun salkoon Tampereella, jossa pelattiin olympiakisojen jalkapallo-otteluita.


title: Esko Valkama

text: Kaikkiaan Valkama pelasi kolme A-maaottelua. Suomen mestaruuden hän voitti Tampereen Ilves-Kissojen joukkueessa vuonna 1950 ja Suomen cupin Valkeakosken Hakan joukkueessa vuosina 1955 ja 1959. Valkama edusti yhdessä Matti Laineen kanssa Tampereen Ilvestä vielä 1940-luvulla.


title: Esko Valkama

text: Esko Valkaman serkku on entinen jääkiekkoilija ja jääkiekkovalmentaja Kalevi Numminen.


title: Frank Perry

text: Frank Perry (21. elokuuta 1930 – 29. elokuuta 1995) oli yhdysvaltalainen elokuvaohjaaja. Hän oli vuonna 1963 ehdolla Oscar-palkinnon saajaksi.


title: Frank Perry

text: Perry syntyi New Yorkissa ja palveli Korean sodassa. Hänen tunnetuin teoksensa "David ja Lisa" (1962) perustuu Theodore Isaac Rubinin romaaniin.


title: Frank Perry

text: Perry kärsi eturauhassyövästä ennen kuolemaansa New Yorkissa 65-vuotiaana.


title: Kalevi Lilja

text: Kalevi Gabriel Lilja (10. syyskuuta 1925 Tampere – 15. elokuuta 1993 Rauma) oli suomalainen jalkapalloilija.


title: Kalevi Lilja

text: Lilja oli Suomen jalkapallomaajoukkueen varamies Helsingin 1952 olympialaisissa. Yhdessä Esko Valkaman kanssa hän nosti olympialipun salkoon Tampereella, jossa pelattiin olympiakisojen jalkapallo-otteluita.


title: Kalevi Lilja

text: Kaikkiaan Lilja pelasi kaksi A-maaottelua ja kuusi B-maaottelua. SM-sarjassa hän pelasi Tampereen Ilves-Kissojen joukkueessa vuosina 1955–1959. Hän edusti myös TUL-seura Tampereen Kisatovereita.


title: Kalevi Lilja

text: Kalevi Liljan veli Olavi Lilja on entinen maajoukkuejalkapalloilija.


title: Keir Dullea

text: Keir Dullea (s. 30. toukokuuta 1936) on yhdysvaltalainen näyttelijä.


title: Keir Dullea

text: Dullea syntyi Ohion osavaltion pääkaupungissa Clevelandissa, mutta kasvoi New Yorkin Greenwich Villagessa, jossa hänen vanhemmillaan oli kirjakauppa. Hän valmistui George Schoolista Pennsylvaniassa.


title: Keir Dullea

text: Dullea on ollut neljästi naimisissa, ja hänellä on kaksi lasta. Pisin avioliitto kesti Susie Fullerin kanssa vuodesta 1972 tämän kuolemaan 1998. Näyttelijä meni vuonna 1999 uusiin naimisiin näyttelijätär Mia Dillonin kanssa.


title: Suora rintalihas

text: Suora rintalihas () kuuluu sisäänhengityslihaksiin. Se on pieni, neliönmuotoinen lihas vartalon kraniaaliosassa. Suora rintalihas kiinnittyy alkupäästään ensimmäiseen kylkiluuhun ja loppupäästään toisen, kolmannen tai neljännen kylkiluun kylkirustoon.


title: A24

text: A24 (1998–2010) oli Nesteen, aikaisemmin Fortumin omistama polttonesteiden jakeluasemaketju. A24-asemat olivat miehittämättömiä niin kutsuttuja kylmäasemia ja nimensä mukaisesti avoinna ympäri vuorokauden. A24-asemia oli Suomessa noin 160. Asemilta sai muun muassa Keskon plussapisteitä ja Tradekan YkkösBonusta.


title: A24

text: Neste Oil aloitti keväällä 2008 asemakonseptinsa uudistuksen, jonka yhteydessä koko asemaverkosto uusittiin Neste Oil -ilmeiseksi. Uudistuksen myötä kaikki Nex- ja A24-automaattiasemat muuttuivat joko Neste Oil Express- tai Neste Oil -automaattiasemiksi. Uudistus valmistui kokonaisuudessaan vuonna 2010.


title: Mies, joka ei osannut sanoa ei

text: Mies, joka ei osannut sanoa ei on Risto Jarvan vuonna 1975 ohjaama elokuva, jonka pääosaa näytteli Antti Litja. Muissa keskeisissä rooleissa esiintyivät Kirsti Wallasvaara, Matti Ruohola, Vivi-Ann Sjögren ja Sina Kujansuu.


title: Mies, joka ei osannut sanoa ei

text: Pastori Aimo Niemi (Antti Litja) palaa Yhdysvalloista takaisin "Kivimäkeen" (kuvattu Helsingin Vallilassa), omille kotikonnuilleen. Siellä hän tapaa nuoruutensa parhaan ystävän Kauko "Kake" Aaltosen (Matti Ruohola), nuoruutensa ensirakkauden Anna Aaltosen (Vivi-Ann Sjögren) sekä Kaken ja Annan pojan, Petterin (Kalle Ruohola). Milla Kurki (Kirsti Wallasvaara) on monesti joutunut pettymään miesten suhteen, ja hän tahtoisikin kovasti löytää oikean rakkauden.


title: Mies, joka ei osannut sanoa ei

text: Kivimäki on purku-uhan alla, ja tilalle aiotaan rakentaa betoninen kerrostaloalue. Aaltoset ovat asiasta mielissään, mutta Kurjen Milla taas vastustaa sitä. Aimo päätyy kirjoittamaan nimensä sekä Aaltosten adressiin betonialueen puolesta että Kurjen adressiin sitä vastaan. Aimo työskentelee avioliittoneuvojana. Työssään hän kohtaa monen moisia ihmisiä, muun muassa naispoliisin (Sina Kujansuu), joka kertoo olevansa "se tyypillinen toinen nainen". Hänen petikumppanikseen paljastuu lopulta eräs liiankin tuttu mieshenkilö: Kake.


title: Mies, joka ei osannut sanoa ei

text: Sattumusten kautta Aimolle kehittyy Kivimäen suurimman naissankarin maine, joka johtaa erilaisiin huvittaviin kommelluksiin koko elokuvan ajan. Todellisuudessa hän kerää koko ajan rohkeutta kosiakseen Millaa, joka myös on rakastunut Aimoon.


title: Mies, joka ei osannut sanoa ei

text: Kaken ja Annan avioliitto kokee äkkiromahduksen viattomasta tilanteesta alkunsa saaneessa aviokriisissä, vaikka oikeita syitäkin olisi. Kun Millan kosinta ei onnistu, päättää Aimo palata Amerikkaan. Anna iskee silmänsä vanhaan heilaansa Aimoon, ja tunkeutuu tämän asuntoon tarkoituksenaan tehdä Kake mustasukkaiseksi. Milla ja Kake kuvittelevat parin rakastuneen. Aimo ei kuitenkaan osallistu muhinointiin vaan nappaa unilääkettä. Lopulta Anna heittää pastorin ulos tämän omasta kodista Amerikkaan paluuta varten pakattuine laukkuineen. Lopulta Aimo tuupertuu pihalle unilääkkeisiin, ja Milla pelastaa sieltä rakkaansa, ja lempi leimahtaa.Elokuva oli menestys: sen näki teattereissa noin 300 000 katsojaa ja elokuvan televisioensi-ilta vuonna 1977 keräsi ruudun ääreen noin 2 107 000 katsojaa.


title: Mies, joka ei osannut sanoa ei

text: Elokuva julkaistiin DVD:llä 2. joulukuuta 2011.


title: Ritoil

text: Ritoil on Suomen pienin huoltoasemaketju. Ketjun on perustanut kotkalainen Risto Rämä, joka rakensi ensimmäisen oman huoltoasemansa Kotkaan 1980.


title: Ritoil

text: Ritoil-asemia on yhteensä kuusi: kaksi Kotkassa, kaksi Kouvolassa, yksi Tampereella ja yksi Porissa. Lisäksi Kotkassa on yksi veneasema.


title: Ritoil

text: Vuonna 2014 Ritoilin liikevaihto oli 13,3 miljoonaa ja tilikauden tulos 144 000 euroa. Varaosa ja -huoltotoiminnasta vastaavan Risto Rämä Oy:n liikevaihto oli 5,8 miljoonaa ja tilikauden tulos 3 000 euroa. Ketju työllisti 22 ihmistä.


title: Erik Beijar

text: Erik Edvin Beijar (12. toukokuuta 1921 Vaasa – 8. marraskuuta 1993 Vaasa) oli suomalainen jalkapalloilija.


title: Erik Beijar

text: Beijar edusti Suomea jalkapalloilijana Helsingin 1952 olympialaisissa. Kaikkiaan hän pelasi 36 A-maaottelua vuosina 1939–1953. Suomen mestaruuden hän voitti Vasa IFK:n riveissä vuosina 1944 ja 1946.


title: Erik Beijar

text: Pelaajauransa jälkeen Beijar toimi jalkapallotuomarina. Hän oli kansainvälinen tuomari vuodesta 1961 alkaen. Beijar tuomitsi yhteensä neljä A-maaottelua, useita nuorten maaotteluita sekä yhden UEFA Cupin ja Cup-voittajien cupin ottelun.


title: Kylkiluunkohottajalihas

text: Kylkiluunkohottajalihakset () kuuluvat sisäänhengityslihaksiin. Ne kulkevat rintanikamien poikkihaarakkeista kaudaalisesti seuraavan nikaman kohdalla olevaan kylkiluuhun ja sen kraniaalireunaan. Supistuessaan kylkiluunkohottajalihakset nostavat kylkiluita, jolloin rintaontelon tilavuus kasvaa ja sisäänhengitys voi tapahtua.


title: Iconcrash

text: Iconcrash on suomalainen yhtye, joka on muun muassa Deadbabesissa ja Varjossa aiemmin vaikuttaneen Jaani Peuhun alulle panema electrorock/darkwave-yhtye. Ensialbumin "Nude" julkaisi keväällä 2005 suomalais-englantilainen Parole Records, minkä jälkeen Iconcrash sai myös livekokoonpanon ja yhtyemuodon.


title: Iconcrash

text: Iconcrashin toinen albumi "Enochian Devices" julkaistiin keväällä 2010 Dynasty Recordingsin ja EMI Finlandin yhteistyönä. Levyä työstettiin runsaan vuoden Dynasty-ja Sonic Pump -studioilla. Singlet "Strange, Strange Dark Star" ja "Everlasting" saivat runsaasti radiosoittoa niin että ne nousivat YleX:n Himotuimmat -listan kärkeen. Albumin kappaleita käytettiin Petteri Summasen "Blackout"-elokuvassa sekä Justin Lassenin (Lady Gaga, Linkin Park, Nine Inch Nails) remixaamana Clive Barkerin "Midnight Meat Train" -elokuvan soundtrackilla.


title: Iconcrash

text: Yhtyeen kolmas albumi "Inkeroinen" julkaistiin 14. syyskuuta 2011 (Dynasty Helsinki). Albumia nauhoitettiin puoli vuotta Helsingissä Sonic Pumpin tiloissa, Lontoossa Milocon Music Box -studiolla, Porvoossa Magnusborgin kartanossa ja Ten Studiolla Tukholmassa. Levyllä Iconcrashin jäsenet toimivat Peuhun johdolla tuotantotiiminä. Yhtyeen lisäksi albumin tuotantoon osallistuivat Lee Slater (The Vaccines, 30 Seconds To Mars, Kylie, Glasvegas), Arttu Peljo (Chisu, Disco Ensemble, Sunrise Avenue, Jenni Vartiainen), Antti Eräkangas (Lauri, Von Hertzen Brothers, The Rasmus) ja Sampo Haapaniemi (Egotrippi, Teleks, Johanna Kurkela). "Stockholm"-videota on esitetty MTV Finlandilla sekä The Voicella.


title: Iconcrash

text: Keväällä 2012 Iconcrash osallistui menestyksekkäästi Uuden Musiikin Kilpailuun, jossa valitaan Suomen Euroviisuedustaja. Kappaleellaan "We Are The Night" he ylsivät finaaliin, ja Jäähallilla kuvatussa suorassa lähetyksessä he soittivat puolelle miljoonalle katsojalle. Kappale on soinut hyvin radiossa ja se äänestettiin YleX:n himotuimmat listan kärkeen kolme kertaa.


title: Iconcrash

text: Yhtye on keikkaillut kotimaan lisäksi Englannissa, Venäjällä, Saksassa, Baltian maissa, Italiassa sekä Yhdysvalloissa ja esiintynyt seuraavien kansainvälisten yhtyeiden kanssa: My Chemical Romance, Kaiser Chiefs, The White Lies, Anathema, Royal Republic ja Atari Teenage Riot.


title: Monoi

text: Monoi on hajustettu öljy, joka on peräisin Tahitilta. Sitä on alun perin käytetty perinteiseen polynesialaiseen hierontaan, ja myös kosmetiikka-ala on alkanut käyttää sitä. Monoin väitetään kosteuttavan ja pehmentävän ihoa sekä elvyttävän hiuksia. Riippumattomien laboratorioiden lukuisien testien perusteella öljystä väitetään tulleen yksi modernin kosmetologian hittituotteista.


title: Monoi

text: Monoi on kullankeltaista ja kevyesti tuoksuvaa. Se valmistetaan liottamalla Polynesian saarilla kasvavan jatkuvakukintaisen keikarinkukkalajin ("Gardenia taitensis") aurinkokuivattuja nuppuja kopraöljyssä. Menetelmä on sertifioitu, eikä muilla tavoin valmistettuja öljyjä saa kutsua monoiksi.


title: Monoi

text: Monoi on ollut pitkään osa polynesialaista perinnettä. Sitä on käytetty sekä ruumiin että mielen parantamiseen. Papit käyttivät öljyä karkottamaan pahoja henkiä tehdessään uhrauksia kivisillä lavoilla.


title: Monoi

text: Nykyään monoi on päivittäistavara, jota käytetään muun muassa vastasyntyneiden säännölliseen hieromiseen. Monoin väitetään olevan myös polynesialaisten naisten kauneuden salaisuus. Sitä käytetään muun muassa uimisen ja kylpemisen jälkeen kosteuttamaan ihoa ja hiuksia sekä moneen muuhun tarkoitukseen.


title: Carrere

text: Carrere on pieni levy-yhtiö, jonka perusti 1970-luvulla ranskalainen Claude Carrère. Yhtiön ensimmäinen tähti oli Sheila, joka meni vuonna 1970 Claude Carreren kanssa naimisiin. Se toimi aluksi diskomusiikin levittäjänä, mutta 1980-luvulla siitä tuli brittiläisten uuden aallon heavy metal -yhtyeiden tuottaja.


title: Theodore Bikel

text: Theodore Meir Bikel (s. 2. toukokuuta 1924 Wien, Itävalta – 21. heinäkuuta 2015 Los Angeles, Yhdysvallat) oli itävaltalaissyntyinen näyttelijä. Hänen ensimmäinen elokuvansa oli "Afrikan kuningatar" (1951), ja hän oli Oscar-ehdokkaana roolistaan elokuvassa "Kahle" (1958).


title: Theodore Bikel

text: Bikelin juutalainen perhe pakeni 1938 Palestiinaan. Hän muutti työn vuoksi 1950-luvulla Lontooseen ja sitten Yhdysvaltoihin.


title: Theodore Bikel

text: Bikel esiintyi myös näyttämöllä, muun muassa Tevyen roolissa musikaaleissa "Viulunsoittaja katolla" ja kapteeni von Trappina "Sound of Musicissa". Hänen tunnettuihin televisiorooleihinsa kuuluu Klingon Worfin adoptioisä "Star Trek – uudessa sukupolvessa". Hän perusti Newport Folk Festivalin Pete Seegerin ja George Weinin kanssa ja levytti itsekin, lähinnä heprean- ja jiddišinkielistä kansanmusiikkia.


title: Theodore Bikel

text: Bikelilta ilmestyi omaelämäkerta "Theo" 1995. Hän oli neljästi naimisissa, ja hänellä on kaksi poikaa. Hän oli vuodesta 1961 Yhdysvaltain kansalainen.


title: Musta helmi

text: Musta helmi eli Tahitin helmi () on erityinen helmilaji, joita syntyy Ranskan Polynesian viiden saariryhmän laguunien vesissä. Jo ennen kuin eurooppalaiset löysivät Tahitin ja sen saaret oli musta helmi, tahitilaisittain Poe Rava, ansainnut mainetta ja arvostusta Euroopassa harvinaisuutensa vuoksi. Tahitin helmet tunnettiin "Kuningattarien helminä" ja "Helmien kuningattarina".


title: Musta helmi

text: Mustat helmet olivat polynesialaisille oiva kauppaväline eurooppalaisille tuotteille, koska saarien asukkaat arvostivat helmiä tuottavia simpukan kuoria enemmän kuin niiden sisällä kasvavia helmiä. Nykyään helmien arvostus on toinen ja niistä on tullut Polynesian saariryhmän suurin vientituote ja pääelinkeino, turismin lisäksi. 98% helmistä viljellään Tuamotun saariryhmän viljelmillä, mutta viljelmiä löytyy myös Tahitilta ja Bora Boralta. Valtio kontrolloi tarkasti helmien viljelyä, myyntiä ja vientiä.


title: Musta helmi

text: Vaikka puhutaan Tahitin mustista helmistä, helmien värit vaihtelevat. Helmien kerrotaan heijastavan saarien omia värejä, meren turkoosin sävyjä, kasvien vihreyttä ja taivaan sinistä. Jos helmessä on valkoisia pisteitä, ne kertovat rantojen valkoisesta hiekasta. Osa helmistä voi myös olla väriltään pelkästään harmaita, vihreitä, turkooseja tai jopa pinkkejä helmiä, joskin mustan puhuvat helmet ovat yleisimpiä. Asukkaiden mukaan mustia helmiä ei ole olemassa, vaan ne kaikki heijastavat edellä mainittuja värejä. Helmen väri ei vaikuta sen arvoon, vaan värin arvostus on katsojan silmässä.


title: Musta helmi

text: Helmen arvoon vaikuttavat sen koko, muoto ja pinta. Helmien koko mitataan millimetreissä. Myytävät mustat helmet ovat normaalisti halkaisijaltaan 7–13-millisiä , mutta suurimmat voivat olla halkaisijaltaan jopa 20 mm. Suurin täydellisen pyöreä ja kiiltävä musta helmi, "Robert Wan Pearl", on halkaisijaltaan 20,92 mm. Pienin myytäväksi sallittu musta helmi saa olla halkaisijaltaan 0,8 mm. Tämän kokoinen helmi on kasvanut simpukassa vähintään 18 kuukautta. Helmien kasvatus yli 10 millin halkaisijaan kestää vuosia.


title: Musta helmi

text: Mustien helmien perusmuotoja on neljä. Täysin pyöreän (R) helmen halkaisija saa vaihdella enintään 2% mistä kohtaa tahansa mitattuna. Melko pyöreässä (SR) helmessä tämä vaihtelu saa olla enintään 5%, suurimman ja pienimmän halkaisijan välillä. Helmet voivat olla myös pisaran (DR) tai ovaalin (OV) muotoisia. Neljäs kategoria on nappihelmet (BT) Muitakin muotoja luokitellaan, mutta edellä mainitut ovat yleisimpiä. Barokkihelmistä (BQ) saa tehtyä ainutlaatuisia koruja, helmien ollessa epäsymmetrisiä ja värikkäitä.


title: Musta helmi

text: Helmen pinnan laatua tarkastellaan silmämääräisesti. Olennaista helmen arvokkuudessa on pinnan kunto ja helmen kiilto. Mitä parempi pinta on sitä täydellisemmin helmi kiiltää ja sitä arvokkaampi helmi on. Kategorioita on neljä. A-kategoriassa vähintään 90% pinnasta pitää olla täydellinen. Yksi pieni epätäydellisyys hyväksytään, joskin helmen pitää olla erittäin kiiltävä. B-kategoriassa pinta pitää olla 70% täydellinen ja kaksi epätäydellisyyttä hyväksytään ja riittää, että helmi on kiiltävä. C-kategoriassa enää 40% pinnasta pitää olla täydellistä ja helmen kiilto on keskivertoa. Viimeisessä D kategoriassa hyväksytään jo huomattavat epätäydellisyydet ja jopa valkoiset pisteet, eikä helmen tarvitse juurikaan kiiltää. Osa helmiä myyvistä Tahitin liikkeistä käyttävät myös omia luokituksiaan, varsinkin parhaille, täydellisille helmilleen.


title: Charlie Callas

text: Charlie Callas (20. joulukuuta 1924 New York, New York – 27. tammikuuta 2011 Las Vegas, Nevada) oli yhdysvaltalainen näyttelijä. Hän tuli tunnetuksi koomikkona, joka esiintyi muiden muassa Johnny Carsonin ja Andy Williamsin ohjelmissa. Hän esiintyi myös elokuvissa, muun muassa Elliott-lohikäärmeen äänenä elokuvassa "Pete ja lohikäärme Elliott" (1977). Hän syntyi Brooklynissä, New Yorkissa, selvisi toisesta maailmansodasta ja sai puolisonsa Eve Velac'n kanssa kaksi lasta.


title: Kalevi Lehtovirta

text: Kalevi Valdemar Lehtovirta (20. helmikuuta 1928 Turku – 10. tammikuuta 2016 Turku) oli suomalainen jalkapalloilija.


title: Kalevi Lehtovirta

text: Lehtovirta edusti Suomea jalkapalloilijana Helsingin 1952 olympialaisissa. Kaikkiaan hän pelasi 44 A-maaottelua ja teki niissä 12 maalia.


title: Kalevi Lehtovirta

text: Suomessa Lehtovirta edusti Turun Pyrkivää, Turun Weikkoja, Turun Palloseuraa ja Turun Tovereita. Hän voitti SM-sarjan maalikuninkuuden yhdessä Kai Pahlmanin kanssa vuonna 1958.


title: Kalevi Lehtovirta

text: Vuonna 1953 Lehtovirta lähti ulkomaille ammattilaiseksi kolmantena suomalaisena jalkapalloilijana – hänen edeltäjiään olivat Aulis Rytkönen ja Nils Rikberg. Lehtovirta pelasi neljä vuotta Pariisin Red Star -joukkueessa.


title: Kalevi Lehtovirta

text: Vuoden suomalaiseksi jalkapalloilijaksi Lehtovirta valittiin vuonna 1951. Hän voitti TUL:n mestaruuden jalkapallossa 1953, jääkiekossa 1947 ja 1948 sekä jääpallossa ja .


title: Andy Williams

text: Howard Andrew ”Andy” Williams (3. joulukuuta 1927 – 25. syyskuuta 2012) oli yhdysvaltalainen viihdelaulaja ja -lauluntekijä, joka esiintyi myös elokuvissa.


title: Andy Williams

text: Williams syntyi Iowassa ja esiintyi jo lapsena yhtyeenä kolmen vanhemman veljensä kanssa. Pitkän ja menestyksekkään soolouransa hän aloitti 1950-luvulla. Hän oli Robert F. Kennedyn läheinen ystävä ja esiintyi tämän hautajaisissa vuonna 1968.


title: Andy Williams

text: Williamsilla oli vuosina 1962–1971 oma televisioshow’nsa "The Andy Williams Show", joka keräsi kolme Emmy-palkintoa. Williamsilla on tähti Hollywood Walk of Famella. Hän sai elämänsä aikana 18 kultalevyä ja kolme platinalevyä.


title: Andy Williams

text: Williams menehtyi virtsarakon syöpään.


title: Nils Rikberg

text: Nils Bertil Rikberg (29. maaliskuuta 1928 Pernaja – 10. elokuuta 2002 Turku) oli suomalainen jalkapalloilija.


title: Nils Rikberg

text: Rikberg pelasi ensimmäisen A-maaottelunsa vuonna 1952 Norjaa vastaan ja teki heti kaksi maalia. Kaikkiaan hän pelasi 15 A-maaottelua ja teki niissä seitsemän maalia. Hän edusti Suomea Helsingin 1952 olympialaisissa.


title: Nils Rikberg

text: Suomessa Rikberg edusti Loviisan Toria, Kotkan Jäntevää ja Åbo IFK:ta. Hän saavutti yhden SM-hopean (1953) ja yhden SM-pronssia (1963). Suomen cupin hän voitti vuonna 1965.


title: Nils Rikberg

text: Vuonna 1953 Rikberg lähti ulkomaille ammattilaiseksi toisena suomalaisena jalkapalloilijana Aulis Rytkösen jälkeen. Rikberg pelasi neljä vuotta Ranskassa edustaen joukkueita Toulouse FC ja FC Sète.


title: Olof Stolpe

text: Olof Ossian Hugo Stolpe (18. huhtikuuta 1927 Vaasa – 7. helmikuuta 2006 Vaasa) oli suomalainen jalkapalloilija ja jääpalloilija. Olof Stolpe oli 1940-luvun lopulla ja 1950-luvun alussa Vaasan IFK:n kantavia voimia.


title: Olof Stolpe

text: Stolpe edusti Suomea vuonna 1952 jääpalloilijana Oslon talviolympialaisissa ja jalkapalloilijana Helsingin kesäolympialaisissa. Helsingissä hän teki kaksi maalia Suomen ainoassa ottelussa, jonka Itävalta voitti maalein 3–4. Tätä pidettiin hänen uransa parhaana jalkapallomaaotteluna. Kaikkiaan hän pelasi vuosina 1947–1953 jalkapallossa 13 A-maaottelua, joissa hän teki neljä maalia, ja jääpallossa kahdeksan A-maaottelua.


title: Olof Stolpe

text: Jalkapallon Suomen mestaruuden 161 cm pitkä Stolpe voitti VIFK:n riveissä vuonna 1953. Lisäksi hän saavutti Palloliiton mestaruuden vuosina 1947 ja 1948, SM-hopeaa 1951 ja 1952 sekä SM-pronssia 1950. Hän teki SM-sarjaurallaan 71 maalia.


title: Olof Stolpe

text: Jääpallossa hän saavutti VIFK:n riveissä SM-hopeaa vuosina 1949 ja 1964 sekä pronssia vuonna 1950. VIFK:n lopetettua jääpallon Stolpe edusti kaudesta 1968 alkaen vaasalaista jääpalloseuraa Vaasa-67.


title: Émile Mâle

text: Émile Mâle (2. kesäkuuta 1862 Commentry Ranska – 6. lokakuuta 1954 abbaye de Chaalis) oli ranskalainen taidehistorioitsija, jonka keskeinen tutkimusalue oli Ranskan keskiaikainen sakraalitaide ja itäinen vaikutus eurooppalaiseen ikonografiaan. Hän oli myös Ranskan akatemian jäsen.


title: Émile Mâle

text: Mâle syntyi Auvergnen maakunnassa ja oli oppilaana École normale supérieuressa, josta hän valmistui vuonna 1886. Hän opetti ensiksi retoriikkaa Saint-Étiennessa ja sittemmin Toulousen yliopistossa. Hän väitteli tohtoriksi vuonna 1899 kolmiosaisella, mammuttimaisella teoksellaan "Art religieux du XIIIe siècle en France". Hän opetti kristillisen taiteen historiaa Sorbonnessa vuodesta 1906 lähtien ja oli saman aiheenoppituolin haltija vuodesta 1912.


title: Émile Mâle

text: Vuosina 1923 ja 1937 hän toimi Roomassa sijaitsevat Ranskan tutkimusinstituutin "École française de Rome" johtajana, ja tässä tehtävässä hän seurasi akatemian jäsentä Louis Duchesnea.


title: Émile Mâle

text: Émile Mâlelle myönnettiin hänen elinaikanaan useita akateemisia ja muita virallisia kunnianosoituksia, joista mainittakoon:


title: Carl Christian Böcker

text: Carl Christian Böcker (24. toukokuuta 1786 Vaasa – 1. toukokuuta 1841 Turku) oli suomalainen talous- ja tilastoalan vaikuttaja, joka teki elämäntyönsä Suomen Talousseuran sihteerinä. Hän julkaisi useita käytännöllisiä, yleistajuisia kirjasia ja kirjoituksia, laati mietintöjä ja selvityksiä taloudellisista asioista sekä keräsi laajan Suomea koskevan tilastollisen aineiston.


title: Carl Christian Böcker

text: Viisivuotiaana orvoksi jäänyt Böcker kasvoi Vähänkyrön kirkkoherran Gabriel Reinin (1745-1809) kasvattipoikana. Hän pääsi ylioppilaaksi ja aloitti opintonsa vuonna 1801 Turun akatemiassa. Kameraalitutkinnon vuonna 1811 suoritettuaan hän toimi jonkin aikaa kopistina Suomen hallituskonseljissa. Vuonna 1813 hänet valittiin Suomen Talousseuran sihteeriksi, mitä tointa hän hoiti vuoteen 1833 asti. Sen jälkeen hän toimi "Åbo Tidningar" -lehden toimituksessa kuolemaansa saakka. Vuonna 1821 hänelle myönnettiin professorin arvonimi.


title: Carl Christian Böcker

text: Talousseuran sihteerin tehtävistä selvitäkseen Böcker ryhtyi perehtymään maatalouteen ja käytännölliseen talouselämään. Se oli tarpeen, koska seuran tavoitteita olivat muun muassa perunan-, hampun- ja pellavanviljelyn sekä lampaankasvatuksen kehittäminen ja lisääminen sekä maataloustuotteiden jalostuksen kehittäminen. Käytännön kokemusta saadakseen hän viljeli myös kahta maatilaa ja perusti Turkuun lämpömittareita ja ilmapuntareita valmistavan työpajan. Hänen aktiivisuutensa ansiosta seuran toiminta oli vireää Turun paloon saakka. Böcker kehitti myös seuralle kirjeenvaihtajaverkoston. Hänen tavoitteensa oli muodostaa seurasta taloudellisen tiedon keskittymä, joka voisi muun muassa tiedottaa sellaisista koti- ja ulkomaisista keksinnöistä, joiden oli havaittu soveltuvan Suomen olosuhteisiin. Tietojen leviämistä varten seuran julkaisusarjojen ilmestymistahtia tihennettiin. Lisäksi lähetettiin kiertokirjeitä ja julkaistiin kirjasia ja kirjoituksia.


title: Carl Christian Böcker

text: Tilastotoimen kehittäjänä Böcker oli uranuurtaja. Talousseuran palvelukseen tultuaan Böcker sai vuonna 1814 senaatilta tehtäväkseen laati taloudellis-tilastollisen kertomuksen Vaasan läänistä. Aineiston keruu edellytti matkustamista. Kertomus julkaistiin seuraavana vuonna. Tämän jälkeen hän ryhtyi senaatin toimeksiannosta keräämään aineistoa Suomea koskevaan tilastollis-taloudelliseen esitykseen. Tähän työhön hän sai valtion avustusta vuodesta 1818 alkaen. Tilastoa varten hän teki laajoja tiedusteluja, jotka käsittivät yli kaksisataa asiaa. Aineistoa ei saatu julkaistuksi, mutta se on ollut arkistossa tutkijoiden käytettävissä. Teoksen suunnitelma on julkaistu vuonna 1852 Suomi-sarjan kirjassa.


title: Carl Christian Böcker

text: Böckerin ollessa Talousseuran palveluksessa tilastotyö eteni hitaasti hänen kiireidensä vuoksi. Lisäksi työtä varten koottu aineisto tuhoutui Turun palossa Böckerin kodin mukana. Vuonna 1831 kenraalikuvernööri pani vauhtia työhön uhkaamalla palkanlisän menetyksellä. Böcker erosi Talousseuran palveluksesta ja alkoi kehittää tilastohanketta. Hän keräsi suuren tilastoaineistonsa pääasiassa vuosina 1834 ja 1835 lomakekyselynä kruununvoudeilta, henkikirjoittajilta ja nimismiehiltä. Keruusuunnitelma oli laajakantoinen. Maatalouden alalta tietoja kerättiin karjasta ja tiluksista, tuotantopanoksista, tuotannon tuloksista sekä kulutuksesta. Kansallisarkistossa olevaa aineistoa pidetään kansainvälisestikin arvokkaana.


title: Carl Christian Böcker

text:
Böcker oli itsekin aktiivinen kirjoittaja. Hänen tehtäviinsä kuului toimittaa seuran julkaisua "Underrättelser från Kejserliga finska hushållnings-sällskapet". Vuodesta 1823 lähtien hän toimi myös niiden taloudesta vastaavana kustantajana. Vuosina 1827–31 ilmestyi myös Böckerin toimittamana neljä numeroa maataloutta käsittelevää vuosikirjatyyppistä julkaisua "Tidning för Landthushållare" ja kaksi numeroa sen suomenkielistä laitosta "Sanomia Maanviljelijöille". Hän laati suuren määrän lausuntoja ja kiertokirjeitä sekä käytännöllisiä opaskirjasia muun muassa maatalouden ja metsätalouden alalta. Hän laati myös seuran vuotuisia almanakassa julkaistavia kirjoituksia. Lämpömittaripajan perustaja julkaisi 1824 myös kirjasen lämpömittareiden käytöstä taloudellisessa tarkoituksessa. Hänen tärkeimpänä julkaisunaan pidetään vuonna 1829 ilmestynyttä metsänhoitoa käsittelevää teosta "Om skogarnes skötsel i Norden I". Teokseen oli suunnitteilla kaksi muutakin osaa, mutta ne eivät ilmestyneet. Teos sai alkunsa, kun Böckerin piti laatia hallitukselle metsänhoidosta mietintö, joka valmistui vuonna 1819. Mietinnön kirjoittamista varten hän joutui perehtymään metsänhoidon kysymyksiin.
Böckerillä oli myös kansansivistykseen liittyviä laajakantoisia ajatuksia. Hän oli perehtynyt muun muassa Pestalozzin ajatuksiin. Hän esitti, että jokainen kansalainen olisi velvoitettava jakamaan valtion tuella saamiaan tietoja eteenpäin toimimalla joitakin vuosia opettajana. Böcker otti osaa myös eräisiin taloudellisiin hankkeisiin, joiden takia niin hän itse kuin seurakin joutuivat taloudellisiin vaikeuksiin.


title: Jorma Vaihela

text: Jorma Johan Sigurd Vaihela (30. syyskuuta 1925 Raahe – 9. helmikuuta 2006 Kungälv, Ruotsi) oli suomalainen jalkapalloilija.


title: Jorma Vaihela

text: Hän pelasi 34 A-maaottelua vuosina 1947–1954 ja teki niissä 13 maalia. Vaihela on edelleen Suomen jalkapallomaajoukkueen kymmenen parhaan maalintekijän joukossa. Hän teki muun muassa maalin, kun Suomi pelasi kaikkien aikojen ensimmäisen tasapelinsä MM-karsinnoissa. Vastustajana vuoden 1950 kisojen karsinnassa oli tuolloin Irlanti ja ottelu päättyi maalein 1–1. Vaihela teki maalin myös vuoden 1954 MM-kisojen karsinnassa, kun Suomi pelasi karsintahistoriansa ensimmäisen vierastasapelin Belgiaa vastaan maalein 2–2. Hyökkääjänä pelannut Vaihela edusti Suomea myös Helsingin olympialaisissa vuonna 1952.


title: Jorma Vaihela

text: Suomessa hänen seurojaan olivat Rosenlewin Urheilijat -38, Porin Palloilijat ja Turun Toverit. Vuonna 1954 Vaihela muutti Ruotsiin, jossa hän edusti kolmen kauden ajan IK Oddevoldia. Hänen poikansa Seppo Vaihela pelasi jääpalloa Ruotsin maajoukkueessa ja on toiminut muun muassa Kansainvälisen jääpalloliiton pääsihteerinä.


title: Paavo Salminen

text: Paavo Eerikki Salminen (19. marraskuuta 1911 Helsinki – 27. huhtikuuta 1989 Helsinki) oli suomalainen jalkapalloilija.


title: Paavo Salminen

text: Maalivahtina pelannut Salminen edusti Suomea Berliinin 1936 olympialaisissa. Kaikkiaan hän pelasi 12 A-maaottelua. Suomen mestaruuden hän voitti Helsingin Toverien riveissä vuonna 1942 ja sai pronssia vuosina 1934, 1935 ja 1939.


title: Nauta (yhtye)

text: Nauta oli 1970-luvun lopun ja 1980-alun aikana toiminut suomalainen uuden aallon punk-yhtye. Se poikkesi monista saman genren aikalaisbändeistä siinä, että se käytti kappaleissaan kosketinsoittimia. Yhtyeen tyyli oli hyvin lähellä raisiolaista yhden albumin julkaissutta Korroosiota.


title: Nauta (yhtye)

text: Naudan tunnetuimmat levytykset ovat "Asfalttidisko"-kokoelmalla julkaistut kappaleet ”Hienot ihmiset” ja ”Ulkona”. Nauta julkaisi myös vuonna 1980 Majuri Records -levymerkkinsä kautta omakustanne-EP:n "Onko Suomi vapaa maa?", josta on muodostunut haluttu keräilyharvinaisuus suomalaisen punk-musiikin keräilijöiden parissa. EP-levyn painos oli 250 kappaletta.


title: Nauta (yhtye)

text: "Onko suomi vapaa maa" -ep:n sisältö on julkaistu uudelleen kokoelmalla "Nobody Wants Us, vol. 1: Finland - Rare punk rock 1979-1983". Kokoelmalle ja sen vuosiin 1979-80 keskittyneelle jatko-osalle on koottu yhteen sellaisten kotimaisten uuden aallon yhtyeiden tuotantoa joita ei aiemmin ole cd-formaatissa julkaistu ja joiden alkuperäiset vinyylipainokset ovat käytännössä katsoen hävinneet levymarkkinoilta keräilijöiden ulottumattomiin.


title: William Kanerva

text: Yrjö William Kanerva (aik. Ollikainen, 26. marraskuuta 1902 Impilahti – 10. lokakuuta 1956 Helsinki) oli suomalainen jalkapalloilija.


title: William Kanerva

text: Kanerva edusti Suomea jalkapalloilijana Berliinin 1936 olympialaisissa, jossa hän ottelussa Perua vastaan teki yhden Suomen kolmesta maalista. Kaikkiaan hän pelasi 51 A-maaottelua ja oli Max Viinioksan jälkeen toinen 50 maaottelun rajan ylittänyt suomalaisjalkapalloilija.


title: William Kanerva

text: Suomen mestaruuden Kanerva voitti jo 16-vuotiaana Helsingin Jalkapalloklubin riveissä vuonna 1919. Hän siirtyi vuodeksi 1923 Helsingin Palloseuraan, jossa hän pelasi vuoteen 1938 saakka ja voitti Suomen mestaruuden vuosina 1926, 1927, 1929, 1932, 1934 ja 1935.


title: William Kanerva

text: Pikaluistelussa Kanerva sijoittui MM-kilpailuissa kahdeksanneksi vuonna 1924 ja 19:nneksi vuonna 1925. SM-kilpailuissa hän sijoittui neljänneksi vuonna 1926 ja viidenneksi vuonna 1924. Hän voitti juniorien Suomen mestaruuden vuonna 1920.


title: William Kanerva

text: Jääkiekon SM-sarjassa Kanerva pelasi kauden 1933–1934 Helsingin Palloseurassa ja saavutti SM-hopeamitalin.


title: Jarl Malmgren

text: Jarl Edvard Malmgren (12. syyskuuta 1908 Karjaa – 5. kesäkuuta 1942 Aunuksen Karjala) oli suomalainen jalkapalloilija ja jääpalloilija.


title: Jarl Malmgren

text: Keskustukena pelannut Malmgren oli Suomen jalkapallomaajoukkueen kapteeni Berliinin 1936 olympialaisissa. Kaikkiaan hän pelasi 32 A-maaottelua ja teki niissä seitsemän maalia. Jalkapallon Suomen mestaruuden hän voitti HIFK:n riveissä vuosina 1930, 1931, 1933 ja 1937.


title: Jarl Malmgren

text: Jääpallossa Malmgren voitti Suomen mestaruuden vuosina 1934, 1935 ja 1938.


title: Jarl Malmgren

text: Hän kaatui 33-vuotiaana jatkosodassa "Pogostin kylässä" Aunuksen Karjalassa. Sotilasarvostaan Malmgren oli luutnantti. Hänet on haudattu Helsinkiin Hietaniemen hautausmaalle.


title: Eino Lahti

text: Eino Armas Lahti (18. toukokuuta 1915 Vaasa – 13. lokakuuta 2003 Pori) oli suomalainen jalkapalloilija ja keilaaja.


title: Eino Lahti

text: Lahti edusti jalkapalloilijana Suomea Berliinin 1936 olympialaisissa. Kaikkiaan hän pelasi 22 A-maaottelua. Suomessa hän edusti Vaasan Palloseuraa ja Helsingin Palloseuraa sekä toimi pelaajauransa jälkeen RU-38:n valmentajana vuosina 1949–1967.


title: Eino Lahti

text: Keilaajana Lahti saavutti MM-kilpailuissa joukkuekilpailun hopeaa vuonna 1960. Hän pelasi myös koripalloa SM-sarjassa.


title: Kurt Weckström

text: Kurt Gunnar Weckström (4. joulukuuta 1911 Helsinki – 7. tammikuuta 1983 Helsinki) oli suomalainen jalkapalloilija ja jääpalloilija. Hän pelasi Suomen jalkapallomaajoukkueessa 35 A-maaottelua vuosina 1931–1943 ja teki niissä 10 maalia.


title: Kurt Weckström

text: Weckström aloitti uransa Työväen Urheiluliiton pelanneessa Töölön Vesassa, josta siirtyi vuonna 1931 Kiffeniin. Hän oli Ernst Grönlundin, Viljo Halmeen, Leo Karjaginin, Aatos Lehtosen sekä Kaarlo Oksasen ohella tunnetuimpia TUL:sta porvariseuroihin loikanneita jalkapalloilijoita.


title: Kurt Weckström

text: Välihyökkääjänä pelannut Weckström voitti TUL:n jalkapallomestaruuden Töölön Vesan riveissä vuonna 1930 ja edusti Työväen Urheiluliiton jalkapallojoukkuetta vuotta myöhemmin Wienissä järjestetyissä työläisolympialaisissa. Hän loikkasi porvallisen Kiffenin riveihin vielä samana syksynä yhdessä Valdemar Virtasen ja Johan Alhon kanssa, debytoiden A-maajoukkueessa heti lokakuussa Tanskaa vastaan pelatussa ystävyysottelussa. TUL:n piirissä siirtoja paheksuttiin voimakkaasti ja miehiä kutsuttiin ”raukkamaisiksi rintamaloikkareiksi”.


title: Kurt Weckström

text: Vuonna 1934 Weckström siirtyi Kiffenistä Helsingin Jalkapalloklubiin ja edusti Suomen joukkuetta vuoden 1936 Berliinin kesäolympialaisissa. Suomen mestaruuden hän voitti HJK:n riveissä vuosina 1936 ja 1938. Weckström pelasi 14 kauden aikana yhteensä 129 mestaruussarjottelua ja teki niissä 34 maalia.


title: Kurt Weckström

text: Jääpallossa Weckström pelasi yhden A-maaottelun ja kaksi B-maaottelua. Hän saavutti Kiffenin joukkueessa SM-hopeaa 1933 ja HJK:n joukkueessa SM-pronssia 1941. Weckström voitti Töölön Vesan riveissä vuonna 1929.


title: Erkki Gustafsson

text: Erkki Gustafsson (31. joulukuuta 1912 Helsinki – 13. tammikuuta 1966, Helsinki) oli suomalainen jalkapalloilija.


title: Erkki Gustafsson

text: Hyökkääjänä pelannut Gustafsson edusti Suomea jalkapalloilijana Berliinin 1936 olympialaisissa. Kaikkiaan hän pelasi kolme A-maaottelua ja neljä B-maaottelua vuosina 1932–1939. Kotimaassaan hän edusti Helsingin Tovereita.


title: Pentti Larvo

text: Pentti Karl Isak Larvo (alun perin Lindsten, 22. joulukuuta 1907 Urjala – 1. toukokuuta 1954 Helsinki) oli suomalainen jalkapalloilija.


title: Pentti Larvo

text: Keskustukimiehenä ja hyökkääjänä pelannut Larvo edusti Suomea jalkapalloilijana Berliinin 1936 olympialaisissa, joissa hän ottelussa Perua vastaan teki yhden Suomen kolmesta maalista. Kaikkiaan hän pelasi 31 A-maaottelua ja teki niissä neljä maalia. Suomen mestaruuden hän voitti Helsingin Palloseuran riveissä vuosina 1929, 1932, 1934 ja 1935. SM-sarjaurallaan hän teki 40 maalia.


title: Pentti Larvo

text: Larvo sai tanskalaisen jalkapalloilijan Nils Middelboen lahjoittaman olympiakisojen hopeamitalin jatkosodassa kunnostautuneimpana suomalaisena jalkapalloilijana.


title: Pentti Larvo

text: Pentti Larvolla on Helmi Sofia Larvon (o.s. Salo) s. 1915 kanssa yksi jälkeläinen Suomessa sekä Sirkka Mirjam Johansénin s. 1924 kanssa jälkeläinen Ruotsissa.


title: Q Records

text: Q Records oli lyhytikäinen 1981–1982 vaikuttanut Richard Stanleyn pyörittämä suomalainen levymerkki. Levy-yhtiön kautta ilmestyi kolme LP:tä, jotka ovat Argon-yhtyeen "Kone kertoo" (1981), Torstai 6. 12. 1917 -yhtyeen "Tunnustuksia" (1981) ja Hotsox -yhtyeen "Das kapital" (1981). Yhtiö julkaisi myös muutamia singlejä, joita sille levyttivät em. Argonin ja Hotsoxin ohella Twiggy Oliver- ja Siberia-yhtyeet.


title: Ernst Grönlund

text: Ernst Aleksander Grönlund (18. joulukuuta 1902 Helsinki – 13. helmikuuta 1968 Helsinki) oli suomalainen jalkapalloilija ja jääpalloilija, joka päätti pelaajauransa kauden 1940–1941 jälkeen. Hän oli pelipaikaltaan välihyökkääjä.


title: Ernst Grönlund

text: Hänen kasvattajaseuransa oli Töölön Vesa, josta Grönlund siirtyi kaudella 1931 edustamaan Helsingin IFK:ta niin jalka- kuin jääpallossa.


title: Ernst Grönlund

text: Suomen mestaruuden Grönlund voitti HIFK:n riveissä vuosina 1931, 1933 ja 1937. SM-sarjaurallaan hän teki 58 maalia. TUL:n mestaruuden Grönlund voitti Töölön Vesaa edustaen vuosina 1926 ja 1930.


title: Ernst Grönlund

text: Jääpallossa Suomen mestaruuden hän saavutti Helsingin IFK:ssa vuosina 1934, 1935, 1938, 1939 ja 1941. SM-sarjakaudet jääpallossa Grönlundilla olivat 1932-41, joissa hän pelasi kaikkiaan 52 ottelua.


title: Ernst Grönlund

text: Välihyökkääjänä pelannut Grönlund edusti Suomea jalkapalloilijana Berliinin 1936 olympialaisissa, joissa hän ottelussa Perua vastaan teki yhden Suomen kolmesta maalista. Lisäksi hän esiintyi Työväen Urheiluliiton jalkapallojoukkueessa vuoden 1925 työläisolympialaisissa sekä Spartakiadeissa 1928. Kaikkiaan Grönlund pelasi 37 A-maaottelua ja teki niissä 10 maalia.


title: Ernst Grönlund

text: Jääpalloilijana Grönlund pelasi seitsemän A-maaottelua ja teki niissä yhden maalin. A-maaotteluedustuksia Grönlundille kertyi kaikkiaan 7. TUL:n jääpallomestaruuden hän voitti jo aiemmin vuosina ja Töölön Vesan paidassa.


title: JP-Musiikki

text: JP-Musiikki oli Jarmo Jylhän ja Erkki Puumalaisen vuonna 1979 perustama levy-yhtiö. Vuoteen 1987 saakka toiminut levy-yhtiö julkaisi toimintansa aikana satoja albumeita sekä 74 singleä. Yhtiön singletuotanto on julkaistu cd-muodossa kokoelmana JP-Musiikki - Kaikki singlet 1979-1987.


title: JP-Musiikki

text: JP-Musiikin menestystuotteita olivat muun muassa Jaakko Tepon 1980-luvulla tekemät albumit sekä erilaiset huoltoasemakasettijulkaisut. ÄKT:n tilastojen mukaan JP-Musiikin markkinaosuus vuosina 1984-1986 oli noin 5 % äänitteiden kappalemääräisestä myynnistä. Kotimaisten äänitteiden kohdalla yhtiön markkinaosuus oli suurimmillaan noin 10 %.


title: JP-Musiikki

text: JP-Musiikin tuotannon pääpaino oli iskelmämusiikissa, mutta tuotantoa ilmestyi myös muista tyylisuunnista. Esimerkkeinä mainittakoon heviyhtye Sarcofaguksen levyt sekä Solid-lauluryhmän laulelmalevy.


title: JP-Musiikki

text: JP-Musiikki määrättiin konkurssiin vuonna 1987. Myöhemmin samana vuonna hovi- ja korkein oikeus kumosivat konkurssin. Lopputulos kuitenkin oli, että yhtiön liiketoimintaedellytykset loppuivat vuonna 1992.


title: JP-Musiikki

text: Nykyisin yhtiön julkaisujen masteroikeudet omistaa Finedit, jolta vuokrattuna tuotantoa ovat cd-muodossa uusintajulkaisseet etupäässä Poptori ja Rocket Records.


title: Gettysburgin puhe

text: Gettysburgin puhe () oli Yhdysvaltojen presidentin Abraham Lincolnin kuuluisin puhe, ja yksi Yhdysvaltojen historian kuuluisimmista puheista. Lincoln piti puheen Pennsylvanian Gettysburgissa Soldiers' National Cemetery -hautausmaan (nyk. Gettysburg National Cemetery) vihkiäistilaisuudessa 19. marraskuuta 1863, neljä ja puoli kuukautta Yhdysvaltain sisällissodan käännekohtana olleen Gettysburgin taistelun jälkeen. Moni puheen osa on jäänyt elämään lentävinä lauseina. Tunnetuimmat näistä lienevät alku "Fourscore and seven years ago..." ('Seitsemänyhdeksättä vuotta sitten...') sekä varsinkin lopussa oleva luonnehdinta Yhdysvaltain demokraattisesta valtiomuodosta: "government of the people, by the people, for the people" ('kansalaisten hallinto, kansalaisten hoitamana, kansalaisia varten').


title: Gettysburgin puhe

text: Itse tilaisuudessa puhe oli toissijainen. David Wills, varakas asianajaja, oli ehdottanut valtion tukea hautausmaan perustamiseksi, ja hankkeen lopulla valmisteli komitean kanssa vihkiäistilaisuutta. Hän kutsui tilaisuuden pääpuhujaksi Edward Everettin, joka oli toiminut monessa valtiollisessa virassa (mm. ulkoministerinä) ja jota pidettiin aikansa parhaana puhujana. Tilaisuutta jopa siirrettiin, koska Everett sanoi, että tarvitsi enemmän aikaa puheen kirjoittamiseen. Wills ja muu komitea kutsuivat presidentti Lincolnin tilaisuuteen. Kirjeessään he sanoivat: "It is the desire that, after the Oration, you, as Chief Executive of the nation, formally set apart these grounds to their sacred use by a few appropriate remarks." ('Toivomme, että valtiomme johtajana voisitte juhlapuheen jälkeen virallisesti asettaa tämän maan pyhään käyttöön muutamilla asiaan kuuluvilla sanoilla.')


title: Gettysburgin puhe

text: Joskus väitetään, että Lincoln kirjoitti puheensa junamatkan aikana kirjekuoren taakse. Tämä ei kuitenkaan pidä paikkansa: Lincoln valmisteli puheensa huolellisesti. Tutkijat kuitenkin kiistelevät täsmällisestä sanamuodosta. Puheesta on viisi erilaista luonnosversiota, joissa on pieniä eroja ja käsin tehtyjä korjauksia, ja varmasti ei tiedetä, mikä näistä versioista kuultiin itse tilaisuudessa. Alexander Blissin perheen omistuksessa ollut luonnos on parhaiten valmisteltu, luultavasti viimeisenä tehty ja ainoa kappale, jonka Lincoln allekirjoitti. Tätä versiota myös useimmiten siteerataan.